Source: http://slideflix.net/doc/1182566/harmaan-talouden-torjunta-ja-tiedonantovelvollisuus-raken..
Timestamp: 2019-02-20 22:42:08+00:00
Document Index: 16213831

Matched Legal Cases: ['kko ', 'kko ', '§ 3', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Harmaan talouden torjunta ja tiedonantovelvollisuus rakennusalalla Case: Yritys X
Download Harmaan talouden torjunta ja tiedonantovelvollisuus rakennusalalla Case: Yritys X
Harmaan talouden torjunta ja
Eira Töyry
TÖYRY, EIRA:
Harmaan talouden torjunta ja tiedonantovelvollisuus rakennusalalla
Taloushallinnon opinnäytetyö, 52 sivua, 1 liitesivu
Tämän kvalitatiivisen opinnäytetyön aiheena on rakennusalan harmaan
talouden torjunta ja siihen perustuva rakentamiseen liittyvä tiedonantovelvollisuus. Opinnäytetyö tutkii toimeksiantajayrityksen sisäisiä toimia tiedonantovelvollisuuden hoitamiseen liittyen. Opinnäytetyön toimeksiantaja
on salattu julkaistusta versiosta ja toimeksiantajaa käsitellään julkaisussa
Yritys X:nä.
Opinnäytetyö koostuu kahdesta osasta: teoreettisesta viitekehyksestä ja
empiriasta. Teoreettinen viitekehys on jaettu kahteen päälukuun. Teoriaosuuden ensimmäisessä pääluvussa käsitellään harmaan talouden torjuntaa rakennusalalla. Teoriaosuuden toisessa pääluvussa syvennytään
rakentamiseen liittyvään tiedonantovelvollisuuteen.
Työn empiriaosuudessa tarkastellaan kohdeyrityksen tapaa hoitaa rakentamisen liittyvää tiedonantovelvollisuutta. Kvalitatiivinen tutkimus toteutettiin keväällä 2016 ja tutkimusaineisto kerättiin haastattelemalla kohdeyrityksen toimihenkilöitä. Haastattelut toteutettiin teemahaastatteluina. Tutkimuksessa selvitettiin tiedonantovelvollisuuteen liittyviä nykyisiä käytäntöjä sekä niiden aiheuttamia haasteita.
Tutkimustulosten analysoinnin tuloksena selvisi, että Yritys X hoitaa tiedonantovelvollisuutta lain määräämien säännösten mukaisesti, mutta resurssipula aiheuttaa hankaluuksia asioiden selvittämisessä. Tiedonantovelvollisuuden hoitaminen vaatii paljon taustaselvittelyä eri osapuolien välillä ja toisinaan tämä vie aikaa muista työtehtävistä.
Tutkimustulosten perusteella tehtyjä tuotoksia ei julkaista tässä opinnäytetyössä yrityksen kanssa sovitun salassapitosopimuksen vuoksi.
Asiasanat: Harmaa talous, harmaan talouden torjunta, tiedonantovelvollisuus
Fight against shadow economy in
Case: Company X
Bachelor’s Thesis in Financial Management, 52 pages, 1 page of appendice
The subject of this qualitative thesis is the fight against the shadow economy in the construction industry. The thesis deals with the reforms in the
Finnish law related to shadow economy. The thesis concentrates on the
information reporting requirement in the construction industry. The case
company’s name is hidden in the published version of the thesis and it is
shown as Company X.
The thesis consists of two parts: a theoretical framework and an empirical
part. The theoretical framework has two main sections. The first section of
the theoretical part deals with the fight against the shadow economy in the
construction industry in Finland. The second section of the theoretical part
discusses the information reporting requirement in the construction industry.
The empirical part of the thesis focuses on the case company’s way to
manage the information reporting requirements. The study was carried out
as a qualitative research in the spring of 2016. Material for the study was
collected by interviewing the staff of Company X. The interviews were
theme interviews.
The analysis of the study results reveals that Company X manages the
information reporting requirements properly. On the other hand the results
reveal that reporting takes a lot of time if the required information is incomplete. Communication between other parties was revealed to be one
Keywords: shadow economy, information reporting requirement
Opinnäytetyön tavoitteet, tutkimusongelma ja rajaus
Opinnäytetyön toteutus ja tutkimusmenetelmät
Opinnäytetöitä harmaan talouden torjunnasta
Veronumero ja henkilötunniste
Harmaan talouden kansantaloudelliset ja fiskaaliset
Tiedonantovelvollisuuden hoitaminen
Tiedonantovelvollisuuteen liittyvät haasteet
Opinnäytetyön johdannossa käsitellään opinnäytetyön taustaa, tavoitteita,
tutkimusongelmaa ja aiheen rajausta. Johdanto-luvussa käydään läpi
opinnäytetyön tutkimusmenetelmät, toteutuksen aikataulu sekä aikaisempia opinnäytetöitä aiheesta. Luvun viimeisen otsikon alla esitellään opinnäytetyön rakenne.
Harmaa talous eli yritystoiminnassa lakisääteisten maksujen ja verojen
tahallinen suorittamatta jättäminen on yhteiskunnalle vakava rasite verotulojen menetyksien takia. Ilmiö heikentää yleistä veromoraalia sekä vaikeuttaa laillisesti toimivien yritysten kilpailumahdollisuuksia. (Verohallinto
Harmaan talouden torjunta on ollut hallituksen kärkihankkeita koko 2000luvun ajan ja lakiin sekä käytäntöihin on tullut paljon muutoksia viime vuosien aikana tehostetun harmaan talouden ja talousrikollisuuden torjunnan
toimintaohjelman myötä. Toimintaohjelman tavoitteena on ollut vähentää
harmaan talouden ja talousrikollisuuden esiintyvyyttä sekä turvata verojen
ja muiden maksujen kertyminen. Tavoitteena on myös ollut varmistaa julkisten palveluiden rahoituspohja ja siten turvata julkisten palveluiden säilyminen. (HTSY 2012a.) Harmaan talouden torjunnalla on pyritty ennaltaehkäisemään tahallista harmaan talouden harjoittamista ja nostamaan
kiinnijäämisriskiä. Viranomaisten reagointivalmiutta pyritään edelleen nopeuttamaan sekä hallinnollisia ja rikosoikeudellisia seurauksia mitoittamaan riittävän nopeiksi ja tehokkaiksi. (HTSY 2015b.)
Harmaan talouden torjunta on keskitetty toimialoille, joissa piilee erityinen
riski maksujen ja verojen laiminlyöntiin. Rakennusala on toimialana sellainen, johon on kiinnitetty huomiota harmaan talouden ehkäisyssä, sillä korkea aliurakointiaste muodostaa erityisen haasteen harmaan talouden torjunnassa. (Verohallinto 2014a.)
Harmaa talous ja sen torjunta opinnäytetyön aiheena on moniulotteisuudellaan kiehtova. Harmaan talouden torjunta rakennusalalla on aiheena
ajankohtainen, sillä uusimmat uudistukset ovat olleet voimassa vasta muutamia vuosia. Harmaan talouden torjunta on jatkuvaa työtä hallitukselle ja
Verohallinnolle. Tutustuin uudistuneisiin harmaan talouden torjuntatapoihin
suorittaessani taloushallinnon harjoittelua toimeksiantajayrityksessä. Ajatus opinnäytetyöstä syntyi, kun minulle tarjottiin mahdollisuutta työskennellä harjoittelun jälkeen projektiassistenttina ja työtehtäviin kuuluisi olennaisena osana työntekijäilmoitusten tekeminen Verohallinnolle. Opinnäytetyö
toimii henkilökohtaisella tasolla eräänlaisena perehtymisprojektina tuleviin
työtehtäviin ja niiden hoitoon linkittyviin aiheisiin.
Tämän opinnäytetyön tavoitteena on tutkia harmaan talouden torjuntaa
rakennusalalla sekä selvittää, kuinka toimeksiantajayritys hoitaa harmaan
talouden torjuntaan liittyvän lakisääteisen rakennusalan tiedonantovelvollisuuden. Tavoitteena on myös laatia toimeksiantajayritykselle hyödyllinen
prosessikuvaus tiedonantovelvollisuuden muodostamasta ketjusta ja uudistettu ohje rakennustyömaiden tiedonannosta.
Opinnäytetyön tutkimus rakentuu yhden pääkysymyksen ympärille, mutta
aiheen laajuuden ja toimeksiantajan tarpeiden takia aihetta on syytä tarkentaa lisäkysymyksillä. Päätutkimuskysymys on:
Miten Yritys X hoitaa lakisääteisen rakentamiseen liittyvän tiedonantovelvollisuuden?
Millainen prosessi tiedonantovelvollisuudesta syntyy?
Millaisia haasteita tiedonantovelvollisuuden hoitamisesta aiheutuu?
Opinnäytetyön kantavana teemana on harmaan talouden torjunta rakennusalalla sekä sen mukanaan tuoma rakennusalalla toimivia yrityksiä työllistävä tiedonantovelvollisuus. Harmaa talous käsitteenä on laaja ja sitä
esiintyy eri toimialoilla maailmanlaajuisesti. Tässä opinnäytetyössä harmaan talouden tarkastelu rajataan rakennusalaan ja hallituksen toteuttamien rakennusalan lakisääteisten uudistusten tutkimiseen. Teoriaosuudessa käsitellään harmaan talouden torjuntaa syventyen erityisesti rakennusalan tiedonantovelvollisuuteen. Aiheesta rajautuu pois kotitaloudet sekä asunto- ja kiinteistöosakeyhtiöt.
Toimeksiantajayrityksen toiminta on laajaa ja yrityksellä on paljon erilaista
rakentamispalveluihin luettavaa toimintaa. Rakentamisprojektit voivat olla
monien miljoonien eurojen investointeja ja rakennustyömailla on pitkiä aliurakointiketjuja. Tutkimus aiheesta on ajankohtainen, sillä Yritys X on aloittamassa lähivuosina uuden tuotantolaitoksen rakentamisprojektin, joka
työllistää tiedonantovelvollisuutta hoitavaa henkilökuntaa.
Opinnäytetyön toteutus ajoittui syksylle 2015 sekä keväälle 2016. Opinnäytetyön suunnittelu, muodon valinta sekä teoriapohjan kirjoittaminen
alkoi syksyllä 2015 ja tutkimusosion toteutus kohdistui keväälle 2016.
Opinnäytetyö valmistui ja julkaistiin keväällä 2016.
Opinnäytetyön tutkimus on laadullinen eli kvalitatiivinen tutkimus, sillä se
palvelee tutkimuksen tarkoitusta parhaiten. Laadullisessa tutkimuksessa
on tavoitteena ymmärtää tutkittava aihe kokonaisuutena. Tutkimuksen tavoite tässä opinnäytetyössä on tutkia tiedonantovelvollisuuteen liittyvää
prosessia kohdeyrityksessä.
Opinnäytetyön teoreettisen viitekehyksen lähteinä toimivat lähtökohtaisesti
Suomen ajantasainen lainsäädäntö sekä lakiuudistuksiin perustuvat asiantuntijakirjoitukset ja Verohallinnon ohjeistukset. Rakennusalan harmaan
talouden torjunnan tehostamiseksi käyttöön otetut lakiuudistukset ovat aihealueena niin tuoreita, että aiheesta on vaikea löytää painettua tietoa virallislähteitä lukuun ottamatta.
Opinnäytetyössä on lisäksi käytetty hyödyksi omakohtaista työkokemusta
toimeksiantajayrityksessä muun muassa suunnitellessa sitä, mitä rajataan
opinnäytetyön ulkopuolelle ja mitkä aihealueet ovat oleellisia sekä sitä,
ketä valikoitui haastateltaviksi. Omakohtaiset kokemukset tiedonantovelvollisuuteen liittyvissä työtehtävissä ovat olleet hyviä näköalapaikkoja
opinnäytetyön tutkimuksen toteutuksessa sekä tuotoksen työelämälähtöisyyttä suunnitellessa.
Yksi tutkimusten peruskulmakivistä on havaintojen teoriapitoisuus. Laadullisen tutkimuksen perustelujen tulee korostaa teoriapitoisuutta kaiken tutkimuksen lähtökohtana. Tällä tarkoitetaan sitä, että tutkimuksen tuloksiin
vaikuttaa tutkimusvälineet sekä yksilöiden käsitykset ilmiöstä. Tutkimuksessa saatava tieto ei siis ole koskaan täysin objektiivista, sillä tutkija päättää tutkimusasetelmasta oman ymmärryksensä varassa. Laadullisessa
tutkimuksessa on käytettävä teoriaa pohjana havainnoille. Teoriaa pidetään relevanttina, kun se on käytännöllistä ja auttaa tutkimuksessa. Teorian tulee olla sisällöllisesti ja määrällisesti sopiva tutkimuksen kannalta.
(Tuomi & Sarajärvi 2009, 20; Metsämuuronen 2006, 83.)
Tuomen ja Sarajärven (2009, 71) mukaan laadullisessa tutkimuksessa
käytetään yleisimpinä aineistonkeruumenetelmiä haastattelua, kyselyä,
havainnointia sekä erilaisiin dokumentteihin perustuvaa tietoa. Näitä menetelmiä on mahdollista käyttää joko vaihtoehtoisesti, rinnakkain tai eri
tavoin yhdisteltynä riippuen tutkittavasta aiheesta sekä tutkimusresursseista. Tämän opinnäytetyön empiriaosuuden tiedonhankinta tapahtuu haastattelemalla toimeksiantajayrityksen toimihenkilöitä ja havainnoimalla työmaailmoituksien prosessia. Haastattelut toteutetaan teemahaastatteluna
eli puolistrukturoituna haastatteluna. Haastattelukysymykset (Liite 1) on
jaettu etukäteen teemoihin, jotta aihe pysyy helposti tarkasteltavana ja jäsenneltynä. Aineistonkeruumenetelmänä käytetään eliittiotantaa, mikä tarkoittaa sitä, että tutkimuksen perusjoukko voi olla pieni tai suuri, mutta tutkimuksen haastateltaviksi valitut henkilöt tuntevat tutkittavan aiheen hyvin
(Tuomi & Sarajärvi 2009, 86). Opinnäytetyön tutkimuksessa haastateltavien henkilöiden työtehtäviin kuuluu tiedonantovelvollisuuteen liittyvät työmaa- ja työntekijäilmoitusten välittäminen Verohallinnolle.
Opinnäytetyön haastattelut on valmisteltu hyvin ja haastattelukysymykset
toimitettu haastateltaville etukäteen. Haastattelurunko toimii haastattelun
pohjana, mutta haastattelut toteutetaan keskustelunomaisena tilaisuutena
ja tarkoituksena on selvittää aihetta mahdollisimman laajasti. Metsämuuronen (2006, 113) kertoo, että haastattelijan tulee olla valmistautunut
haastattelutilanteeseen hyvin. Valmistautunut haastattelija on perehtynyt
tutkimuksen kohteeseen sekä käytännössä että teoriassa. Haastattelutilanne on haastattelijan alulle panema ja ohjaama. Haastattelija motivoi
haastateltavaa vastaamaan kysymyksiin laajasti. Haastateltavan pitää pystyä luottamaan haastattelijaan siinä määrin, että annettuja tietoja käsitellään luottamuksellisesti.
Haastattelua valmistellessa on otettu huomioon, että haastattelussa on
sekä hyviä että huonoja puolia. Yksi parhaimmista puolista haastattelussa
on se, että haastattelija voi käydä keskustelua haastateltavan kanssa ja
toistaa kysymyksiä sekä oikaista mahdollisia väärinymmärryksiä. Haastattelija voi muokata haastattelua haastateltavan mukaan ja johdatella haastateltavaa vastaamaan laajasti kysymyksiin. Tärkeintä haastattelussa on
saada mahdollisimman paljon tietoa aiheesta ja tästä syystä on perusteltua antaa haastattelukysymykset haastateltavalle etukäteen. Haastateltaviksi on tärkeää valita henkilöitä, joilla on kokemusta tutkittavasta ilmiöstä
sekä riittävästi tietoa aiheesta. Haastatteluun perustuvan tutkimusmenetelmän kritiikki kohdistuu lähinnä tutkimusmetodeihin, jotka olisi mahdollista ratkaista muun muassa riittävällä rahoituksella, haastattelijoiden koulutuksella sekä kokemuksen tuomalla näkemyksellä. (Tuomi & Sarajärvi
Harmaan talouden torjunnasta ja erityisesti rakentamiseen liittyvästä tiedonantovelvollisuudesta on tehty viime vuosina paljon opinnäytetöitä. Aihe
on tuore ja laaja-alainen, joten tutkittavaa riittää monesta eri näkökulmasta. Suosituimpia tutkimusaiheita harmaan talouden torjuntakeinoista ovat
olleet vuonna 2011 käyttöön otettu rakentamispalveluiden käännetty ar-
vonlisäverovelvollisuus sekä vuonna 2014 voimaan tullut rakentamiseen
liittyvä tiedonantovelvollisuus. Lainsäädäntöuudistukset ovat pakottaneet
rakennusalalla toimivat yritykset muuttamaan toimintatapojaan, joten tutkimukset ovat usein käytännönläheisiä ja toimeksiantajaa hyödyttäviä.
Ida Haula (2015) tutkii opinnäytetyössään rakennusalan tiedonantovelvollisuuden toteutumista käytännössä. Työn tavoitteena oli selvittää, miten
laki tiedonantovelvollisuudesta on toteutunut alan eri toimijoiden näkökulmista. Opinnäytetyön tutkimusosio toteutettiin kvalitatiivisena tutkimuksena
ja tutkimusvälineinä toimi teemahaastattelut ja sähköpostikyselyt. Tutkimukseen osallistuvat henkilöt olivat rakennusalalla toimivia henkilöitä sekä
yksi Verohallinnon toimihenkilö. Työn tuloksissa todetaan tiedonantovelvollisuuden toimivan jo kohtalaisen hyvin. Lain vaikutus harmaan talouden
vähenemiseen koettiin positiivisena, mutta tiedonantovelvollisuuden myötä
lisääntynyt työn määrä koettiin negatiivisena.
Viivi Hautala (2014) puolestaan tutkii rakennusalan käännettyä arvonlisäverojärjestelmää harmaan talouden torjuntakeinona. Työn tavoitteena
oli selvittää, mitä rakennusalan käännetty arvonlisäverovelvollisuus tarkoittaa sekä selvittää, onko käännetty verovelvollisuus vaikuttanut harmaan
talouden esiintyvyyteen rakennusalalla odotetulla tavalla. Työssä myös
tutkitaan käännetyn arvonlisäverojärjestelmän vahvuuksia ja heikkouksia.
Tutkimus toteutettiin kvalitatiivisena kyselytutkimuksena eri yrityksille. Kyselyyn vastasi kolmetoista yritystä. Tutkimustuloksissa todetaan, että näkemykset eri tahojen välillä vaihtelevat, mutta pääasiassa käänteiseen
arvonlisäveromenettelyyn suhtaudutaan positiivisesti. Lopuksi todetaan,
että tutkimuksen perusteella lakimuutoksen aikaansaamat hyödyt ovat
suuremmat kuin siitä aiheutuvat haitat.
Tuomas Varonen (2014) käsittelee opinnäytetyössään harmaan talouden
torjuntaa rakennustyömailla sekä rakentamiseen liittyvän tiedonantovelvollisuuden toteutusta toimeksiantajayrityksensä rakennustyömaalla. Opinnäytetyön tutkimus kohdistuu tutkimaan sähköisen kulunvalvonnan hyödynnettävyyttä tiedonantovelvollisuuden täyttämisessä. Kysely toteutettiin
sähköpostitse ja siihen vastasi kuusi eri työmaatoimihenkilöä. Tutkimuksen
tuloksena tehtiin kyselyjen perusteella päätelmät työmaalla tapahtuvasta
tiedonantovelvollisuuden hyödyistä, haasteista ja mahdollisuuksista työmaan työnjohdon näkökulmasta. Teorian ja tutkimuksen pohjalta Varonen
laati toimeksiantajalleen muistilistan sähköiseen kulunvalvontaan työmaille, johon on koottu sähköisen kulunvalvonnan tärkeimmät työmaalla huomioitavat seikat. Muistilistaa voidaan hyödyntää uuden työmaan perustamisen yhteydessä sekä uusien työnjohtajien perehdyttämisessä sähköiseen kulunvalvontaan.
Rakentamiseen liittyvä tiedonantovelvollisuus on niin tuore uudistus harmaan talouden torjunnassa, että sen hyödyistä on vain vähän tutkimustietoa. Rakennusalalla toimivat yritykset ovat joutuneet muuttamaan työkäytäntöjä lakiuudistusten vuoksi. Uudistukset ovat pakottaneet yritykset tekemään investointeja uusien järjestelmien hankkimiseksi ja lakimuutosten
toteuttamiseksi. Tutkimustulokset koostuvat yleisesti vastaajien mielipiteistä. Tästä syystä näkisin jatkumona harmaan talouden torjuntaan liittyvissä
opinnäytetöissä tutkimuksia siitä, kuinka esimerkiksi rakentamiseen liittyvä
tiedonantovelvollisuus on hyödyntänyt sekä valtiota että yrityksiä taloudellisesti ja ovatko lakiuudistukset toimineet niin kuin oli suunniteltu.
Opinnäytetyö rakentuu viidestä osasta: johdannosta, teoreettisesta viitekehyksestä, empiriasta, työn arvioinnista sekä yhteenvedosta. Näiden jälkeen opinnäytetyössä on vielä lähdeluettelo sekä liitteet.
Ensimmäinen luku on johdanto, jossa esitellään opinnäytetyön aihe, tutkimusongelma ja -menetelmät sekä tutkimuksen tavoitteet ja rajaukset. Seuraava osio on tutkimuksen tietoperusta, joka jakautuu kahteen päälukuun.
Ensimmäinen luku teoriaosuudessa käsittelee harmaata taloutta yleisesti
sekä hallituksen tekemiä uudistuksia harmaan talouden torjunnaksi rakennusalalla. Toinen luku teoriaosuudessa syventyy rakentamisen tiedonantovelvollisuuteen. Luvussa käydään läpi Verohallinnon antamaa ohjeistusta rakentamiseen liittyvästä tiedonantovelvollisuudesta. Tietoperustan jälkeen seuraa empiriaosio, joka keskittyy Yritys X:n tiedonantovelvollisuu-
den hoitamiseen liittyvien toimintatapojen tutkimiseen. Luku alkaa lyhyellä
case-yrityksen esittelyllä. Tutkimusosiossa käydään läpi tutkimuksen toteutusta ja tuloksia sekä tehdään johtopäätöksiä tutkimustuloksista. Tutkimusluvun jälkeen ennen yhteenvetoa tulee työn arviointia käsittelevä luku.
Viimeisenä lukuna opinnäytetyössä on yhteenveto, joka kokoaa opinnäytetyön yhtenäiseksi kokonaisuudeksi. Työn rakennetta on havainnollistettu
alla olevassa kuviossa (Kuvio 1).
Rakentamiseen liittyvä
Tutkimustulokset ja
Tutkimuksen suunnittelu ja
Rakennusalalla ongelmaksi muodostunut harmaa talous, eli lakisääteisten
maksujen ja verojen välttely, aiheuttaa yhteiskunnalle suuria tappioita menetettyinä verotuloina ja muina maksuina. Pitkät aliurakointiketjut rakennusalalla muodostaa erityisen haasteen harmaan talouden torjunnassa.
Harmaa talous hankaloittaa rehellisesti toimivien yritysten kilpailumahdollisuuksia alalla ja heikentää yleistä veromoraalia. (Verohallinto 2014b.)
Tässä luvussa perehdytään harmaan talouden torjuntaan rakennusalalla
ja harmaan talouden aiheuttamiin kansantaloudellisiin ja fiskaalisiin vaikutuksiin. Luvussa käydään läpi hallituksen toteuttamia torjuntatapoja harmaan talouden esiintyvyyden poistamiseksi.
Laki Harmaan talouden selvitysyksiköstä (1207/2010) määrittelee 2§:ssä
harmaan talouden käsitteen olevan organisaation toimintaa, josta aiheutuvia lakisääteisiä velvoitteita laiminlyödään verojen, lakisääteisten eläke-,
tapaturma- tai työttömyysvakuutusmaksujen sekä tullin perimien maksujen
suorittamisen välttämiseksi. Organisaatio joko välttelee maksuja tai perusteettomasti pyrkii saamaan palautuksia.
Suomessa harmaan talouden esiintyvyyttä selvittää, tutkii ja torjuu Harmaan talouden selvitysyksikkö, HTSY. Selvitysyksikkö on toiminut vuodesta 2011 lähtien ja yksikön toimintaa säätelee 1.1.2011 voimaan tullut Laki
Harmaan talouden selvitysyksiköstä (1207/2010). Harmaan talouden selvitysyksikön tehtävänä on edistää ja tukea harmaan talouden torjuntaa tuottamalla ja jakamalla tietoa harmaasta taloudesta ja sen torjunnasta (HTSY
2015a). Ennen Harmaan talouden selvitysyksikköä harmaata taloutta tutki
ja torjui viranomaisyhteistyön kehittämisprojekti VIRKE (HE 163/2010).
Harmaan talouden torjunta otetaan valtioneuvostossa vakavasti. Tuorein,
vuonna 2012 aloitettu, tehostettu harmaan talouden ja talousrikollisuuden
torjunnan toimintaohjelma päättyi kesällä 2015 (TEM 2015a). Hallitus on
2010-luvulla tehnyt paljon työtä harmaan talouden torjunnan eteen muun
muassa säätämällä lakeja uuteen muotoon. Verohallinto on puolestaan
osallistunut harmaan talouden torjuntaan tekemällä entistä enemmän verotarkastuksia, ohjeistamalla ja valvomalla verovelvollisia sekä ylläpitämällä erilaisia hankkeita ja kampanjoita. Käytännössä harmaan talouden torjunnassa pyritään siihen, että tekojen taloudellinen hyöty pysyisi vähäisenä, kiinnijäämisriski korkeana ja hallinnolliset taikka rikosoikeudelliset seuraamukset teoista olisivat riittävän nopeita sekä oikein mitoitettuja. (HTSY
Verohallinto seuraa verotarkastustoimintaansa vuositasolla keräämällä
tiedot suoritettujen verotarkastusten lukumääristä ja niistä seuranneista
toimenpiteistä. Alla olevassa kuviossa (Kuvio 2) esitetyt luvut ovat peräisin
ko. tilastovuoden aikana valmistuneista, tarkastushallinnon tietojärjestelmään kirjatuista verotarkastuskertomuksista. (HTSY 2015a.)
Kuvio 2. Verotarkastusten määrä 2010–2014 (HTSY 2015.)
Eduskunnan tarkastusvaliokunnan vuonna 2014 teettämässä tutkimuksessa käydään läpi harmaan talouden torjunnaksi vuosina 2010–2014 tehtyjä torjuntatoimenpiteitä. Tutkimuksessa nostettiin tarkastelujakson merkittävimmäksi saavutukseksi harmaan talouden torjunnassa rakennusalalla
toteutettu toimenpidekokonaisuus, joka sisälsi seuraavat uudistukset:
Käännetty arvonlisäverojärjestelmä 1.4.2011
Tilaajavastuulain tehostaminen rakennusalalla 1.9.2012
Veronumeromenettely työmailla 1.9.2012
Rakentamiseen liittyvä tiedonantovelvollisuus 1.7.2014.
(Hirvonen & Määttä 2015.)
2.1.1 Rakentamispalveluiden käännetty arvonlisävero
Rakennusalan käännetty arvonlisäverovelvollisuus tuli voimaan 1.4.2011.
Käännetystä verovelvollisuudesta säädetään arvonlisäverolain 8c §:ssä ja
lakia sovelletaan tilanteessa, jossa myytävä palvelu on rakentamispalvelua
tai työvoiman vuokrausta rakentamista varten. Rakentamispalvelun myynti
on pääsääntöisesti veronalaista, mutta käännetty verovelvollisuus mahdollistaa verottoman myynnin silloin, kun rakentamispalvelu myydään ostajalle, joka omassa toiminnassaan myy rakentamispalveluja muutoin kuin satunnaisesti (Tomperi 2013, 257). Käännetty verovelvollisuus tarkoittaa siis
sitä, että tavanomaisesta järjestelmästä poiketen ostaja on verovelvollinen
myyjän sijasta. Rakennusalan käännettyä arvonlisäveroa ei sovelleta pelkkään tavaroiden myyntiin eikä rakentamispalvelun myyntiin yksityishenkilölle. Tavaroiden myyntiin sovelletaan käännettyä arvonlisäveroa vain silloin, kun tavarat myydään yhdessä rakentamispalveluksi luettavan työn
ohella ja pääsuoritteena on palvelu. (Verohallinto 2012a.)
Verohallinnon ohje rakennusalan käännetystä arvonlisäverovelvollisuudesta (2012) ohjeistaa käyttämään käännettyä arvonlisäveroa Suomessa aina, kun molemmat seuraavista edellytyksistä täyttyvät:
1. Palvelu on rakentamispalvelua tai vuokratyövoimaa rakentamispalvelua varten
2. Ostaja on elinkeinonharjoittajana sellainen, joka toiminnassaan
muutoin kuin satunnaisesti myy rakentamispalvelua tai käyttää
vuokratyövoimaa rakentamispalvelua varten.
Tavallisimmin käännettyä arvonlisäveroa sovelletaan tilanteessa, jossa
aliurakoitsija laskuttaa työn tilaajaa tehdystä rakentamispalvelusta. Tilaaja
voi olla yhtä hyvin toinen aliurakoitsija tai pääurakoitsija. Tärkeää käännettyä arvonlisäveroa käytettäessä on selvittää, onko kysymyksessä lain tarkoittama rakentamispalvelu ja täyttääkö ostaja tarvittavat kriteerit. (Tomperi 2013, 257–258.) Tässä opinnäytetyössä rakentamispalveluiden käsitettä
on tarkasteltu lähemmin luvussa 3.1.1 Rakentamispalvelut.
Rakentamispalvelujen myyntiä koskevat säännökset käännetystä verovelvollisuudesta muuttivat rakentamispalveluiden laskutuskäytännön kokonaan. Käännetyn verovelvollisuuden käyttöönoton jälkeen rakentamispalveluja myyvien yritysten on pitänyt olla selvillä toisen osapuolen liiketoiminnasta voidakseen käyttää laskutuksessa oikeaa arvonlisäveroa. (Tannila & Auranen 2012, 9.) Jos rakentamispalvelun laskutuksessa käytetään
käännettyä arvonlisäveroa, siitä on aina oltava maininta laskulla.
Lakimuutoksen tarkoituksena on torjua rakennusalan talousrikollisuutta ja
harmaata taloutta. Konkreettisempana tavoitteena on pienentää valtion
arvonlisäveromenetystä, joka aiheutuu aliurakoitsijoiden epärehellisyydestä. Pitkissä aliurakointiketjuissa oli aikaisemmin mahdollista, että aliurakoitsija jätti arvonlisäverot maksamatta, vaikka pääurakoitsija vähensi aliurakoitsijan laskuttamat arvonlisäverot omassa arvonlisäverotuksessaan.
(HE 41/2010.) Harmaan talouden selvitysyksikön julkaisemassa asiantuntijatekstissä (2012) todetaan rakentamispalvelujen käännetyn verovelvollisuuden vaikutuksista, että uudistus kasvatti verotuottoa ensimmäisen vuoden aikana ainakin 75 miljoonaa euroa.
2.1.2 Tilaajavastuu
Tilanteissa, joissa käytetään työvoiman vuokrausta ja alihankintaa, sovelletaan lakia tilaajan selvitysvelvollisuudesta ja vastuusta ulkopuolista työvoimaa käytettäessä (1233/2006, 2§). Lakia sovelletaan, jos vuokrattujen
työntekijöiden työskentely kestää yli 10 työpäivää, tai jos alihankintasopimuksen arvo ilman arvonlisäveroa ylittää 9 000 euroa. Tilaajavastuulain
tarkoituksena on lisätä työehtojen noudattamista sekä edistää yritysten
välistä tasavertaista kilpailua. (TEM 2015b.)
Laki tilaajan selvitysvelvollisuudesta ja vastuusta ulkopuolista työvoimaa
käytettäessä on yksi hallituksen uudistuksista harmaan talouden torjunnassa. Laki tuli alun perin voimaan vuoden 2007 alusta ja sitä on päivitetty
sen jälkeen useaan otteeseen. Lain mukaan tilaajan on selvitettävä laissa
säädetyt tiedot sopimuskumppanista ja näiden perusteella arvioitava sopimuskumppaninsa valmiudet hoitaa lakisääteisiä velvoitteitaan. (HE
204/2013.) Aluehallintovirasto muodosti vuonna 2007 tilaajavastuutiimin,
jonka tehtävänä on valvoa tilaajavastuulain toteutumista koko Suomen
alueella (HTSY 2015a).
Ennen vuokratun työntekijän käytöstä tai alihankintasopimukseen perustuvasta työstä solmittavan sopimuksen tekemistä tilaajan tulee selvittää sopimuspuolen yritykseltä seuraavat tiedot:
Selvitys siitä, onko yritys merkitty ennakkoperintälain (1118/1996)
arvonlisäverolain (1501/1993) mukaiseen arvonlisäverollisten rekisteriin
Todistus siitä, onko yritys maksanut verot ja ottanut eläkevakuutukset taikka onko yritys tehnyt verovelasta tai erääntyneiden eläkevakuutusmaksujen suorittamisesta maksusuunnitelman
Selvitys työhön sovellettavasta työehtosopimuksesta tai keskeisistä
työehdoista sekä työterveyshuollon järjestämisestä
Tapaturmavakuutustodistus.
Vastaavat tiedot on hankittava myös ulkomaalaiselta yritykseltä yrityksen
sijoittautumismaan lainsäädännön mukaisella rekisteriotteella tai vastaavalla todistuksella. Selvitykset ja todistukset on saatava 12kk välein, jos
sopimus kestää yli vuoden sekä ne on säilytettävä vähintään kaksi vuotta
siitä, kun sopimusta koskeva työ on päättynyt. (Tilaajavastuulaki
1233/2006, 5§.)
Jos alihankkijalla on maksamattomia veroja eikä verovelasta ole tehty
maksusuunnitelmaa, alihankkijan kanssa ei pidä tehdä sopimusta. Myöskään eläkemaksuja välttelevän yrityksen tai liiketoimintakiellossa olevan
henkilön kanssa ei pidä tehdä sopimusta. Vastuu on tässä tilanteessa tilaajalla, mikä ilmenee tilaajavastuu-termistä. (Rakennusteollisuus 2014.)
Jos tilaaja laiminlyö lain määräämän tilaajan selvitysvelvollisuuden, voidaan hänelle määrätä laiminlyöntimaksu. Laiminlyöntimaksu on vähintään
1 500 euroa ja enintään 15 000 euroa. Laiminlyöntimaksun määrään vaikuttaa selvitysvelvollisuuden rikkomisen aste, laatu ja laajuus sekä tilaajan
ja tämän sopimuspuolen välisen sopimuksen arvo. (Tilaajavastuulaki
1233/2006, 9§.)
Tilaajavastuuvalvonta vuosina 2007–2015 on kohdistunut erityisesti rakennusalalle. Vuonna 2014 tilaajavastuulain mukaisia tarkastuksia tehtiin
yhteensä 1 680, joista 55 % kohdistui rakennusalalle (Kuvio 3). Valvonta
on tuottanut tulosta ja viime vuosina rakennusalalla toimivissa yrityksissä
on huolehdittu selvästi aiempaa tarkemmin tilaajavastuulaissa säädettyjen
velvoitteiden noudattamisesta. (HTSY 2015a.)
Kuvio 3. Tarkastukset hankkeittain vuonna 2014 (HTSY 2015a.)
2.1.3 Veronumero ja henkilötunniste
Veronumeromenettelyn käyttöönotto oli ensimmäinen vaihe hallituksen
laatimassa ohjelmassa harmaan talouden torjunnaksi (Verohallinto 2014c).
hyväksyttiin eduskunnassa 15.12.2011 ja se otettiin käyttöön vaiheittain
vuonna 2012. Rakennusalan veronumerorekisterin tarkoitus on varmistaa
alalla toimivien henkilöiden henkilötunnisteen oikeellisuus sekä valvoa
työnantajan ja työntekijän verotukseen liittyviä velvollisuuksia. Veronumeron käyttöönotto helpottaa myös työmaan omaa sisäistä turvallisuuden
valvontaa. (Verohallinto 2014b.)
Verohallinnon ylläpitämään veronumerorekisteriin merkitään henkilön nimi
ja suomalainen henkilötunnus sekä Verohallinnon asiakastietokantaan
tallennettu luonnollisen henkilön yksilöivä 12-numeroinen veronumero.
Rakennustyömailla työskentelevillä henkilöillä tulee olla näkyvissä kuvallinen henkilötunniste, jossa on kasvokuvan lisäksi veronumerorekisteriin
merkitty veronumero. Veronumero on pakollinen kaikilla rakennustyömailla
työskentelevillä henkilöillä ja luonnollinen henkilö saa sen verotoimistosta.
(Verohallinto 2012b).
Veronumeromenettelyä yhdessä rakennusurakoita koskevan tiedonantovelvollisuuden kanssa on pidetty onnistuneena harmaan talouden torjuntakeinona. (Hirvonen & Määttä 2015, 90.) Rakentamiseen liittyvää tiedonantovelvollisuutta käsitellään tässä opinnäytetyössä luvussa 3 Rakentamisen tiedonantovelvollisuus.
Harmaan talouden kansantaloudelliset ja fiskaaliset vaikutukset
Yleisesti harmaan talous käsitetään palveluna, joka maksetaan käteisellä
ilman arvonlisäveroa ja kuittia. Kansantaloudessa harmaa talous vaikuttaa
syvemmin ja sillä tarkoitetaan taloudellisesti tuotannollista toimintaa, joka
ei ole mukana kansantalouden tilinpidossa ja siten se jää piiloon bruttokansantuotelaskelmista. Fiskaalinen harmaa talous puolestaan tarkoittaa
sinänsä laillista taloudellista toimintaa, mutta toiminta tapahtuu viranomai-
silta salassa tai tulo salataan siitä menevien verojen ja maksujen välttämiseksi. (Hirvonen, Lith & Walden 2010, 11.)
Eduskunnan tarkastusvaliokunta teetti vuonna 2009 tutkimuksen harmaan
talouden vaikutuksista Suomen talouteen. Tutkimuksessa selvitettiin Suomen harmaan talouden kokonaisuus euromääräisesti ja prosentuaalisena
osuutena bruttokansantuotteesta vuodelta 2008. Tutkimustuloksissa arvioidaan karkeasti suuruusluokkatasolla harmaan talouden kokonaismäärän
olleen vuonna 2008 runsaat 12 miljardia euroa, mikä merkitsi 6,9 % bruttokansantuotteesta. Verotarkastustuloksiin perustuvaan lukuun sisältyy
virhemahdollisuuksia, mutta eri osa-alueiden harmaasta taloudesta saadut
tulokset tukevat arviota ja kokonaismäärä asettuu joka tapauksessa 10–14
miljardin euron suuruusluokkaan. Fiskaalisia harmaan talouden vaikutuksia voi arvioida vielä karkeammin kuin kansantaloudellisia vaikutuksia, sillä
fiskaaliseen harmaaseen talouteen sisältyy tuloeriä, jotka eivät ole mukana
bruttokansantuotteen laskennassa. Varovainen arvio vuoden 2008 veromenetysten määrästä on 25 % laskennallisesta harmaan talouden määrästä, mikä tarkoittaa noin 3 miljardia euroa vuodessa. (Hirvonen, Lith &
Walden 2010, 12–13.)
Taloustieteiden professori Friedrich Schneider Itävallan Linzin yliopistosta
on yksi kansainvälisesti tunnetuimpia harmaan talouden tutkijoita. Hän
käyttää harmaan talouden määrän arviointiin niin sanottua DYMIMICmallia (dynamic multiple-indicators multiple causes). Malli perustuu käteisen rahan kysyntään ja DYMIMIC monimuuttuja-analyysiin. (Hirvonen, Lith
& Walden 2010, Liite 1.) Schneider julkaisi yliopistonsa kautta (2011, 5)
tutkimuksen Euroopan harmaan talouden kehityksestä vuosina 2003–
2012. Tutkimuksen mukaan Suomen harmaan talouden määrä bruttokansantuotteesta vuonna 2008 oli 13,8 % MIMIC-mallia käyttäen. Eduskunnan tarkastusvaliokunnan verotarkastustuloksiin perustuvan tutkimuksen
mukaan harmaan talouden määrä bruttokansatuotteesta oli samana vuonna 6,9 % (Hirvonen, Lith & Walden 2010, 13.). Harmaan talouden tutkimustuloksia ei näin ollen voi verrata suoraan toisiinsa vaan tutkimustuloksia pitää aina verrata käytettyihin tutkimusmenetelmiin. Tutkimusmenetel-
mät saattavat vaihdella tutkijasta riippuen ja tutkimuksissa voidaan käsitellä osittain eri asioita.
Taloustieteiden professori Friedrich Schneider yhdessä A.T. Kearneyn
tutkijoiden kanssa tutkivat vuonna 2013 julkaistussa teoksessa Euroopan
sisäistä harmaan talouden rakennetta. Julkaisun mukaan Euroopan tasolla
harmaan talouden osuus bruttokansantuotteesta vuonna 2013 oli yli 2,1
biljoonaa euroa MIMIC-mallia käyttäen. Lähes kaksi kolmasosaa Euroopan sisäisen harmaan talouden luvusta muodostaa Euroopan viisi suurinta
taloudellista vaikuttajaa: Saksa, Ranska, Italia, Espanja ja Iso-Britannia.
Toisaalta Itä-Euroopassa harmaa talous on suurempaa suhteutettuna lailliseen talouteen kuin läntisessä Euroopassa. Vuonna 2013 LänsiEuroopan maissa harmaan talouden osuus bruttokansantuotteesta vaihteli
7–16 %:n välillä kun taas Itä-Euroopassa harmaa talous bruttokansantuotteesta asettui välille 15–31 %. Tutkimuksen mukaan Suomen harmaan
talouden määrä bruttokansantuotteesta vuonna 2013 oli 13 %. (Schneider
& Kearney, Inc. 2013, 3–4.)
Suomessa Jyrki Kataisen hallituksen kunniahimoisena tavoitteena oli hallituskauden 2011–2014 aikana torjua tehokkaasti harmaan talouden ja kansainvälisen veronkierron esiintyvyyttä erityisesti rakennusalalla. Hallitus
toteutti hallituskauden aikana lukuisia lainsäädäntöuudistuksia harmaan
talouden torjunnaksi sekä suuren määrän erilaisia selvityksiä aiheesta.
Hallitusohjelman tarkoituksena oli lisätä vuotuisia vero- ja sosiaaliturvamaksutuloja sekä saada takaisin menetettyjä rikoshyötyjä peräti 300–400
miljoonaa euroa. Eduskunnan tarkastusvaliokunta teetti tutkimuksen vuosien 2010–2014 harmaan talouden torjuntatoimenpiteiden arvioimiseksi.
Tutkimuksen mukaan uudistuksista suurin osa on niin tuoreita, että tavoitteiden toteutumista euromääräisesti voidaan arvioida vasta myöhemmin.
Olennaista kuitenkin on, että vuoden 2014 syksyllä suoritetun kyselyn perusteella rakennusalan toimijoiden käsitykset harmaan talouden kehityssuunnasta ja sen aiheuttamista kilpailuhaitoista ovat muuttuneet positiiviseen suuntaan verrattuna vuonna 2009 suoritettuun kyselyyn. (Hirvonen &
Määttä 2015, 12–13.)
Positiivisen palautteen rinnalla kulkee vahva kriittinen ääni. Harmaan talouden torjuntatoimenpiteet ovat aiheuttaneet huolta ja närkästystä rakennusalalla toimivien tahojen keskuudessa. Mikko Kortelainen kirjoittaa rakennusalan uutisia julkaisevassa Rakennuslehdessä (1/2016, 4) kriittisesti
tiedonantovelvollisuuden hyödyistä. Artikkelissa kerrotaan rakennusalan
edunvalvojayhdistyksen Rakennusteollisuus RT ry:n lähettäneen verottajalle kirjallisen kyselyn ilmoitusvelvollisuuden tuloksista. Järjestö haluaa
kyselyllään saada selville, millaisia konkreettisia tuloksia ilmoitusvelvollisuus on saanut aikaan. Rakennusalalla toimivat yritykset ovat uudistusten
myötä joutuneet uudistamaan sähköisiä järjestelmiään ja jopa palkkaamaan lisää henkilökuntaa. Artikkelissa sanotaan rakentajien pelkäävän,
että kymmenien miljoonien eurojen panostukset urakka- ja työntekijäilmoitusten antamiseksi ovat valuneet hukkaan.
Rakennusteollisuus RT:n työmarkkinajohtaja Tapio Kari kommentoi aihetta
”Haluamme konkreettisia tuloksia ilmoitusmenettelyltä.
Pelkäämme, ettei menettelyä hyödynnetä riittävästi, jolloin
yrityksemme ehkä tekevät turhaa työtä.” (Rakennuslehti
1/2016, 4.)
RT on myös huolissaan siitä onko tiedonantovelvollisuus ja sen toteutumisen tarkkailu ylipäätään järjestelmällistä. RT:n työmarkkinajohtaja Kari
pohtii, saako verottaja ilmoitusvelvollisuuden aikaansaamasta suuresta
aineistomäärästä mitään irti. Vastauksena RT:n pohdintaan artikkelissa on
haastateltu Verohallinnon ylitarkastaja Kristiina Virmajokea. Virmajoen
mukaan Verohallinto ei halua antaa vielä tässä vaiheessa konkreettisia
numerotietoja tiedonantovelvollisuuden tuottamista tuloksista. Ensin halutaan selvittää, kuinka paljon ilmoitusvelvollisuus tuo valtiolle tuloja sitä
kautta, että kotimaisia ja ulkomaisia yrityksiä on saatu normaaliin seurantajärjestelmän piiriin. (Rakennuslehti 1/2016, 4.)
Harmaan talouden selvitysyksikkö on ryhtynyt selvittämään helmikuussa
2016, kuinka paljon tiedonantovelvollisuus tuo valtiolle lisätuloa. Selvitys
valmistunee alkusyksystä 2016. Verohallinnon ylitarkastaja Virmajoki kiistää, että ilmoitusvelvollisuuden tulosten puuttuminen kertoisi verottajan
resurssipulasta. Virmajoki on sitä mieltä, että uudistukset ovat yritysten
panostusten arvoisia. (Rakennuslehti 1/2016, 4.) Nähtäväksi jää, minkälaisia tuloksia rakentamiseen liittyvä tiedonantovelvollisuus ja muut harmaan
talouden torjuntauudistukset ovat saaneet aikaiseksi valtion kassaan.
Vuonna 2014 käyttöönotettu rakentamiseen liittyvään tiedonantovelvollisuus on jatkoa veronumeromenettelylle. Uudistusten myötä laki veromenettelystä (1558/1995) ja työturvallisuuslaki (738/2002) velvoittavat tilaajan
ilmoittamaan urakkatietoja sekä rakennustyömaan päätoteuttajan ilmoittamaan työntekijätietoja Verohallinnolle.
Verohallinto on antanut syventävän ohjeistuksen rakentamiseen liittyvästä
tiedonantovelvollisuudesta, jota käydään läpi tässä luvussa. Verohallinnon
ohjeistuksessa tiedonantovelvollisuus on jaettu kahteen eri perustein annettaviin tietoihin: urakkatietoihin ja työntekijätietoihin. Tietojen antamatta
jättämisestä tai tietojen toimittamisesta väärällä välineellä, kuten paperilla
voi seurata laiminlyöntimaksu. (Verohallinto 2014c.)
Urakkatietojen tiedonantovelvollisuus kohdistuu rakennustyömaalla tapahtuvaan rakentamiseen, korjauksiin ja kunnossapitoon liittyvään toimintaan
(Verohallinto 2014c). Veromenettelylaissa (1558/1995) 15 c §:ssä säädetään, että tiedonantovelvollisuuteen kuuluu rakentamispalveluiden lisäksi
rakennustelineiden pystytys- ja purkutyöt sekä vuokratyövoima tilaajalle
edellä mainittuihin tarkoituksiin. Verotusmenettelylain 15 c § tuli voimaan
Urakkatietojen tiedonantovelvollisuus syntyy, kun tilaaja tilaa rakennusurakan pää-, sivu- tai aliurakoitsijalta. Tilaajana voi olla kuka tahansa edellä
luetelluista. Rakennustyön tilaaja on vastuussa Verohallinnolle kuukausittain ilmoitettavista urakkatiedoista. Urakkatietoina Verohallinnolle ilmoitetaan urakkasopimusta koskevia tietoja, kuten sopimuspuolet, kokonaissumma sekä työmaan sijainti ja sen kesto. Olennaista urakkatietojen ilmoittamisessa on, että jokaisella erillisellä työmaalla on oma yksilöivä
koodi, työmaa-avain, jota käytetään ilmoituksessa. (Verohallinto 2014c.)
Urakkatiedot tulee antaa aina, kun urakasta tehdyn sopimuksen arvo ilman
arvonlisäveroa ylittää 15 000 euron rajan. Jos sopimuksen vastikkeen arvo
jää alle raja-arvon, tietoja ei tarvitse antaa, vaikka kyseessä olisi rakennuspalveluksi luettava työ. Jos 15 000 euron raja-arvo ylittyy vasta työn
aikana, tiedonantovelvollisuus alkaa siitä kuukaudesta, jolloin raja-arvo
ylittyy. (Verohallinto 2014c.) Alla olevassa kuviossa (Kuvio 4) on havainnollistettu urakkatietojen antaminen eri toimijoiden näkökulmista.
Kuvio 4. Urakkatietojen antaminen (Verohallinto 2014d.)
Tiedot on annettava viimeistään kohdekuukautta toiseksi seuraavan kuukauden viidentenä päivänä ja tiedot voi toimittaa vain sähköisesti. Sähköinen ilmoittaminen perustellaan Verohallinnon reaaliaikaisen valvonnan
turvaamisella. Tiedot voidaan raportoida eteenpäin Verohallinnolle joko
verkkolomakkeella suomi.fi-palvelun kautta tai ilmoitin.fi-palvelun kautta.
Yrityksen tai yhteisön puolesta tietoja ilmoittava henkilö tarvitsee sähköisiin palveluihin kirjautumista varten Katso-tunnisteen, jonka voi myöntää
esimerkiksi yrityksen Katso-tunnisteista vastaava henkilö. (Verohallinto
Urakkatiedot raportoidaan niin sanotulla perusilmoituksella, jonka tunnistaa raportilla esiintyvästä P-kirjaimesta. Raportoinnin jälkeen ilmoittaja saa
yksilöllisen ilmoitustunnuksen urakkatietojen ilmoituksesta. Ilmoitustunnusta tulee käyttää, jos kyseisen kuukauden tietoja korjataan. Tietoja korjattaessa ilmoitustyyppi muutetaan korjausilmoitukseksi, jonka tunniste on Kkirjain. Korjausilmoituksessa on aina annettava kaikki tiedot uudestaan.
Verohallinnolle raportoitu tiedosto on mahdollista poikkeustilanteissa poistaa, jolloin käytetään poistoilmoitusta. Poistoilmoituksen tunniste on Dkirjain. Poistoilmoitusta tehdessä on käytettävä perusilmoituksen yhteydessä saatua ilmoitustunnusta. (Verohallinto 2014c.)
3.1.1 Rakentamispalvelut
Arvonlisäverolaissa (1501/1993) 31 §:ssä määritellään rakentamispalveluiden olevan kiinteistöön kohdistuvaa rakennus- ja korjaustyötä sekä työn
yhteydessä asennetun tavaran luovuttamista. Verohallinto on antanut ohjeistuksia rakentamiseen liittyvään tiedonantovelvollisuuteen laajemmin ja
eritellyt ohjeistuksissaan rakentamispalveluksi luettavia töitä. Verohallinnon antamassa ohjeistuksessa rakentamiseen liittyvästä tiedonantovelvollisuudesta (2014) rakentaminen jaetaan talonrakentamiseen, maa- ja vesirakentamiseen sekä erikoistuneeseen rakennustoimintaan. Rakentamiseksi luetaan uudisrakentaminen, perusparantaminen, korjausrakentaminen sekä muutos-, laajennus- ja kunnossapitotyöt. Rakentamispalvelu
puolestaan voi kohdistua ohjeistuksen mukaan rakennukseen, maapohjaan tai kiinteistöllä olevaan vesialueeseen. Infrarakentamiseen eli maa- ja
vesirakentamiseen kuuluvat muun muassa kulkuyhteyksien ja verkostojen
rakentaminen. Erikoistunutta rakennustoimintaa ovat rakennusasennus,
kuten sähkö-, LVI- ja kattotyöt, rakentamisen viimeistelytyöt, kuten raappaus, maalaus ja lasitus sekä rakennuspaikan valmistelutyöt ja rakennuksen purkaminen. Verohallinnon ohjeistus käännetystä arvonlisäverovelvollisuudesta (2012) määrittelee, että rakentamispalvelua ei ole arkkitehtipalvelut, rakennus- ja rakennesuunnittelu sekä muut insinööripalvelut ja tekninen suunnittelu.
Rakennussiivous, joka tarkoittaa uusien tai kunnostettujen talojen siivousta ennen sisään muuttoa tai siivousta rakentamisen aikana, on luettavissa
rakentamispalveluksi. Rakennussiivousta puolestaan ei ole pelkkä rakennusjätteiden poiskuljetus eikä ulkotilojen, kuten teiden, lentokenttien, torien
ja puistojen, puhtaanapito. Myöskään viheralueiden istutus ja hoito eivät
ole rakentamispalvelua. (Verohallinto 2012a.)
Rakentamispalveluksi voidaan lukea rakennuskonevuokraus käyttäjineen
silloin, kun rakennuskoneella tehdään sen käyttäjän toimesta kiinteistöön
kohdistuvaa rakentamis- tai korjaustyötä. Rakennuspalvelua ei ole esimerkiksi työmaaparakkien siirtely nosturilla taikka pelkästään tätä tarkoitusta
varten ostettu palvelu eikä myöskään kuljetuspalvelut. (Verohallinto
Rakentamispalveluksi luetaan rakentamiseen kiinteästi kuuluvien rakennuksen yleistä käyttöä palvelevien varusteiden ja laitteiden asentaminen ja
huoltaminen. Näitä edellä mainittuja ovat muun muassa hissien, yleisten
valvonta- ja hälytysjärjestelmien, ilmanvaihto-, sammutus- ja valaistusohjausjärjestelmien sekä vastaavien järjestelmien asentaminen ja huoltaminen. Kiinteistöllä harjoitettavaa erityistoimintaa, kuten tuotantotoimintaa,
palvelevia koneita, laitteita ja kalusteita ei kuitenkaan lueta kuuluvaksi kiinteistöön. Tällaisten laitteiden asennustyö, korjaaminen ja huoltaminen sekä niihin liittyvät telineiden pystytys- ja purkutyöt eivät ole arvonlisäverolaissa tarkoitettua rakentamista. Rakentamispalveluksi luetaan koneasennukset esimerkiksi voimalaitoksissa vain silloin, kun ne tapahtuvat uudisja korjausrakentamisen yhteydessä. (Verohallinto 2012a.)
Verohallinnon antamassa käännetyn arvonlisäverovelvollisuuden ohjeistuksessa (2012) sanotaan, että vaikka yritys ei kuuluisikaan käännetyn
arvonlisävelvollisuuden piiriin, on se tiedonantovelvollinen, jos työ katsotaan arvonlisäverolain 31 § 3 momentissa määritellyksi rakentamispalveluksi. Sama pätee rakennustelineiden pystytys- ja purkutöihin ja vuokratyövoiman käyttöön rakentamispalvelua varten tai rakennustelineiden pystytys- purkutyötä varten, vaikka nämä eivät ole arvonlisäverolain mukaan
rakentamispalveluja (Verohallinto 2014c).
3.1.2 Kunnossapitotyö
Kiinteistöön kohdistuvat kunnostus- ja korjaustyöt eli kunnossapitotyöt
kuuluvat tiedonantovelvollisuuden piiriin. Kunnossapitotöitä ovat erilaiset
korjaustyöt, joilla pidetään yllä esimerkiksi rakennuksen tai kulkuyhteyden
kunto. Kiinteistöä yleisesti palvelevien varusteiden ja laitteiden, kuten his-
sien, valvonta- ja hälytysjärjestelmien, ilmanvaihto-, sammutus- ja valaistuksenohjausjärjestelmien ja muiden vastaavien järjestelmien asennus,
korjaus- ja huoltotöitä pidetään rakentamispalveluna. Toisaalta pelkkää
järjestelmien testauspalvelua ei lueta rakentamispalveluksi. Myöskään jatkuvaluonteinen kiinteistönhoitopalvelu ei ole rakentamispalvelua. Kiinteistönhoitopalvelulla tarkoitetaan palvelukokonaisuutta, joka usein pitää sisällään siivousta, tilojen kunnossapitoa, lumenaurausta, hiekoitusta, ilmastoinnin hoitoa sekä pieniä korjauksia. (Verohallinto 2014c.)
Prosessin käynnissä pitämiseen liittyvät kunnossapitotyöt on rajattu pois
rakennustyön turvallisuudesta säädetystä valtioneuvoston asetuksesta
(205/2009). Tästä johtuen teollisten tuotantolaitosten koneiden ja laitteiden
kunnossapitotyöt sekä osien uusimiset jäävät tiedonantovelvollisuuden
ulkopuolelle. Edellisestä poiketen seisokkityömailla, eli pysähdyksissä olevan tuotantolaitoksen työmailla, on katsottu tehtävän sellaisia tuotantolaitokseen tai sen rakennelmiin kohdistuvia korjaamis- ja kunnossapitotöitä
sekä asennuksia, että ne luetaan mukaan tiedonantovelvollisuuden piiriin.
Tiedonantovelvollisuus tulee kyseeseen silloin, kun seisokkityömaa on
työmaatoiminnot ja hankkeen laajuus huomioon ottaen verrattavissa perinteiseen rakennustyömaahan. Seisokkityömaita ovat sellaiset työmaat, jotka kestävät yli kuukauden ja työmaalla työskentelee samanaikaisesti vähintään 10 työntekijää tai joiden työmaalla tehdyn työn määrä ylittää 500
henkilötyöpäivää. Seisokkityömaiksi katsotaan esimerkiksi tuotantolaitoksen vuosihuollot. (Työsuojeluhallinto 2014.)
Valtioneuvoston asetuksessa rakennustyön turvallisuudesta (205/2009) on
annettu määrittelyt yhteisestä rakennustyömaasta, rakennuttajasta sekä
päätoteuttajasta, jotka ovat työntekijätietoja annettaessa oleellisia.
Valtioneuvoston asetuksessa rakennustyön turvallisuudesta (205/2009) 2 §:ssä tarkoitetaan:
yhteisellä rakennustyömaalla työpaikkaa, jolla tehdään 1
§:ssä tarkoitettua työtä ja jolla samanaikaisesti tai peräkkäin toimii useampi kuin yksi työnantaja tai korvausta vas-
taan työskentelevä itsenäinen työnsuorittaja;
rakennuttajalla henkilöä tai organisaatiota, joka ryhtyy rakennushankkeeseen tai muuta, joka ohjaa ja valvoo rakennushanketta taikka jos edellä mainittuja ei ole, tilaajaa;
päätoteuttajalla rakennuttajan nimeämää pääurakoitsijaa
tai pääasiallista määräysvaltaa käyttävää työnantajaa taikka sellaisen puuttuessa rakennuttajaa itseään.
1 §:ssä määritelty, että asetusta sovelletaan maan alla ja päällä sekä vedessä tapahtuvaan rakentamiseen, jossa tehdään rakennuksen ja muun
rakennelman uudis- ja korjausrakentamista ja kunnossapitoa sekä näihin
liittyvää asennustyötä, purkamista, maa- ja vesirakentamista tai rakentamista koskevaa valmistelua ja suunnittelua. Tavallisia tuotantolaitosten
koneisiin ja laitteisiin kohdistuvia kunnossapitotöitä sekä koneiden osien
uudistamisia ei tarvitse ilmoittaa Verohallinnolle urakkatietoina eikä työntekijätietoina. Tavallisuudesta poikkeavat tuotantolaitosten seisokkityöt kuitenkin ilmoitetaan, sillä ne usein sisältävät suuruusluokaltaan sellaisia korjaamis- ja kunnossapitotöitä, jotka katsotaan kuuluvan tiedonantovelvollisuuden piiriin. Seisokkitöiksi katsotaan muun muassa tuotantolaitosten
vuosihuollot. (Verohallinto 2014c.)
Rakentamiseen liittyvään tiedonantovelvollisuuteen kuuluvat työntekijätiedot annetaan kaikista yhteisellä rakennustyömaalla työskentelevistä henkilöistä työnkuvaa katsomatta, mukaan lukien itsenäiset työnsuorittajat.
Työntekijätiedot voidaan ilmoittaa myös sellaisesta yhteisestä rakennustyömaasta, jota ei tarvitse ilmoittaa urakkatietoina, kunhan yhteisen rakennustyömaan ehdot täyttyvät. Työntekijätiedoissa ei tarvitse ilmoittaa tilapäisesti tavaraa työmaalle kuljettavia henkilöitä. Tavarantoimittajat tulee
ilmoittaa vain, jos tavarantoimitukseen liity rakennus- tai asennustyötä tai
jos tavarantoimitus tapahtuu useammin kuin kaksi kertaa kuukaudessa
vähintään kahden perättäisen kuukauden aikana. Työnantajista ja vuokratyönteettäjistä tulee antaa tarpeelliseksi koettavat yksilöinti- ja yhteystiedot, kuten tiedot kotivaltiosta, työ- ja toimeksiantosuhteen laadusta sekä
työskentelyä, Suomessa oleskelua ja vakuuttamista koskevat tiedot. (Verohallinto 2014c.)
Yhteisellä työmaalla työskentelevät aliurakoitsijat ovat velvollisia ilmoittamaan työmaalla työskennelleet työntekijänsä päätoteuttajalle. Työmaan
päätoteuttaja, joka yleensä on pääurakoitsija, on vastuussa työntekijätietojen ilmoittamisesta Verohallinnolle. (Verohallinto 2014c.) Päätoteuttaja on
työturvallisuuslain (738/2009) 52 b §:n mukaan velvollinen pitämään luetteloa yhteisellä rakennustyömaalla työtä tekevistä henkilöistä. Päätoteuttaja antaa työntekijöille kulkuluvan rakennustyömaalla ja yhteisellä työmaalla
työskentelevillä henkilöillä tulee olla kuvallinen tunniste, jossa on veronumerorekisteriin merkitty veronumero. Jos rakennuttaja ei ole nimennyt
työmaalle päätoteuttajaa, tiedonantovelvollisuus kohdistuu viime kädessä
rakennuttajaan itseensä. Seuraavassa kuviossa (Kuvio 5) on havainnollistettu työntekijätietojen ilmoittamista.
Kuvio 5. Työntekijätietojen antaminen (Verohallinto 2014d.)
Työntekijätietoja koskee sama euromääräinen alaraja kuin urakkatietoja.
Työntekijätietoja ei tarvitse antaa, jos työmaan hankkeen kokonaisarvo
ilman arvonlisäveroa jää alle 15 000 euron. Tiedonantovelvollisen on annettava työntekijätiedot Verohallinnolle viimeistään kohdekuukautta toiseksi seuraavan kuukauden viidentenä päivänä ja työntekijäluettelot ja
asiakirjat on säilytettävä vähintään kuuden vuoden ajan sen vuoden päättymisestä, jolloin työmaa valmistuu. Työntekijätiedot raportoidaan sähköi-
sesti verkkolomakkeella suomi.fi-palvelun kautta tai ilmoitin.fi-palvelun
kautta. (Verohallinto 2014c.)
Työntekijätiedot raportoidaan samalla tavalla Verohallinnolle, kuin urakkatiedot. Urakka- ja työntekijätiedot voidaan kuitenkin ilmoittaa Verohallinnolle erikseen eri henkilöiden toimesta. Työntekijätiedot ilmoitetaan työmaakohtaisesti perusilmoituksella (P). Raportoinnin jälkeen ilmoittaja saa yksilöllisen ilmoitustunnuksen tietojen ilmoituksesta. Ilmoitustunnusta tulee
käyttää, jos kyseisen kuukauden työntekijätietoja korjataan. Tietoja korjattaessa ilmoitustyyppi muutetaan korjausilmoitukseksi (K). Korjausilmoituksessa on aina annettava kaikki työntekijätiedot uudestaan. Verohallinnolle
raportoitu tiedosto on mahdollista poikkeustilanteissa poistaa, jolloin käytetään poistoilmoitusta (D). Poistoilmoitusta tehdessä on käytettävä perusilmoituksen yhteydessä saatua ilmoitustunnusta. (Verohallinto 2014c.)
Laki veromenettelystä (1558/1995) määrää 22 a §:ssä tiedonantovelvollisuuden laiminlyöntimaksun tiedonantovelvolliselle olevan enintään 15 000
euroa. Laiminlyöntimaksu määrätään tiedonantovelvollisuuden laiminlyönnin vakavuuden perusteella ja laiminlyöntimaksua määrätessä otetaan
huomion annettavien tietojen määrä. Laiminlyöntimaksu voidaan määrätä,
jos tiedonantovelvollisuuden täyttämiseksi annettavassa urakka- tai työntekijäilmoituksessa on virheitä tai puutteellisia tietoja, tai jos ilmoitus on
annettu myöhässä. Laiminlyöntimaksu voidaan antaa myös tietojen toimittamisesta väärällä välineellä, kuten paperilla.
Päätoteuttaja on vastuussa työntekijätietojen ilmoittamisesta Verohallinnolle määräaikaan mennessä oikealla välineellä. Päätoteuttaja ilmoittaa työntekijätiedot sen mukaan, mitä yhteisellä työmaalla toimivat yritykset tai itsenäiset työnsuorittajat ilmoittavat. Tästä syystä päätoteuttajan ei ole katsottu olevan vastuussa siitä, jos yhteisellä työmaalla toimivien yritysten tai
itsenäisen työnsuorittajien antamat tiedot ovat puutteellisia tai virheellisiä.
Ehtona tähän vastuusta vapautumiseen on se, että päätoteuttaja ilmoittaa
laiminlyönnistä Verohallinnolle. Käytännössä tällainen tilanne on kyseessä
silloin, kun yhteisellä työmaalla toimiva yritys jättää ilmoittamatta päätoteuttajalle jotakin työntekijää tai itsenäinen työnsuorittaja itseään koskevia
tietoja kokonaan tai osittain, tai kun edellä mainitut ilmoittavat ilmeisen virheellisen tiedon päätoteuttajalle. (Verohallinto 2014c.)
Tässä luvussa käsitellään opinnäytetyön empiriaosuutta. Luvussa esitellään case-yritys pintapuolisesti yritystietojen salassapidon vuoksi. Toimeksiantajan esittelyn jälkeen luvussa siirrytään tutkimuksen suunnitteluun,
toteutukseen ja tutkimustuloksiin. Tutkimustulokset käydään läpi teemojen
avulla. Tutkimustuloksista tehdyt johtopäätökset esitetään luvun viimeisessä alaluvussa.
Tutkimuksen kohteena on toimeksiantajayritys, Yritys X. Yritys on konserniyritys, jonka toiminta perustuu tuotannolliseen toimintaan. Konsernin arvoihin on kirjattu, että se toimii avoimessa yhteistyössä viranomaisten
kanssa ja noudattaa lain ja viranomaisten asettamia vaatimuksia kaikessa
toiminnassaan. Yritys tiedottaa asioistaan avoimesti ja edellyttää toimittajilta laadukasta sekä ympäristön huomioon ottavaa toimintaa. Riittävä turvallisuus ja lakisääteisten vaatimusten täyttyminen taataan suunnitelmallisella
toiminnalla ja prosessia pyritään parantamaan jatkuvasti. (Yritys X, 2015.)
Yrityksen toiminta on laajaa ja se sisältää rakentamispalveluiksi luettavaa
toimintaa. Yrityksellä on myös useita tuotantolaitoksia. Tuotantolaitokset
aiheuttavat ongelmia Yritys X:n rakentamiseen liittyvän tiedonantovelvollisuuden hoitamisessa. Tuotantolaitosten vuosihuollot luetaan seisokkityömaiksi ja tällöin ne ovat Verohallinnolle ilmoitettavia rakennustyömaita.
Vuosihuollot sekä uuden tuotantolaitoksen rakentaminen aiheuttavat Yritys
X:n henkilökunnalle lisätyötä harmaan talouden torjuntaan liittyvien lakiuudistusten myötä erityisesti tiedonantovelvollisuuden osalta.
Toimeksiantajayritys, Yritys X, halusi selvittää, kuinka tiedonanto rakennustyömaista ja työntekijöistä hoidetaan yrityksen sisällä, ja kuinka toimintaa voisi tehostaa. Toimeksiantaja halusi myös ohjeistuksen jaettavaksi
henkilökunnalle erityisesti tuotantolaitoksen rakentamiseen ja vuosihuol-
toihin liittyviin tiedonantovelvollisuuteen liittyen. Tutkimuksen tavoitteeksi
kirjattiin toimeksiantajayrityksen toimintatapojen selvittäminen rakentamiseen liittyvässä tiedonantovelvollisuudessa. Tavoitteena oli luoda prosessikuvaus tiedonantovelvollisuuden muodostamasta ketjusta sekä tuottaa
päivitetty ohjeistus tiedonantovelvollisuudesta yrityksen käyttöön. Tutkimuksen suunnittelu alkoi teoriaan perehtymällä syksyllä 2015 ja tutkimusaineiston keruu sekä analysointi toteutettiin keväällä 2016.
Tutkimusmenetelmänä käytettiin laadullista tutkimusta, sillä se koettiin sopivaksi menetelmäksi aiheen tutkimiseen ja tutkimusongelman selvittämiseen. Tutkimus toteutettiin toimeksiantajalle tapaus- eli casetutkimuksena.
Tuomi & Sarajärvi (2009, 17–20) opastavat laadullista tutkimusta käsittelevässä teoksessaan, että laadulliselle tutkimukselle on ominaista sen pohjautuminen vahvasti teoriaan. Teoriaa tarvitaan metodien, tutkimuksen
etiikan ja luotettavuuden hahmottamiseen. Laadullisessa tutkimuksessa
on tavoitteena ymmärtää tutkittava aihe kokonaisuutena.
Tutkimus toteutettiin puolistrukturoituna eli teemahaastatteluna. Teemat
muotoutuivat teoriaosuuden pohjalta ja syventyivät erityisesti rakennusalan tiedonantovelvollisuuteen. Tuomi & Sarajärvi (2019, 75) opastavat,
että teemahaastattelun avulla pyritään löytämään merkityksellisiä ja tarkoituksen mukaisia vastauksia tutkimusongelmaan teemojen avulla. Teemahaastattelussa edetään ennalta valittujen teemojen ja niihin liittyvien kysymysten mukaisesti. Kaikkia ennalta päätettyjä kysymyksiä ei välttämättä
tarvitse esittää kaikille haastateltaville. Haastattelukysymystä voi puolistrukturoidussa teemahaastattelussa muokata tarpeen vaatiessa haastateltavalle sopivaksi tai kysymyksen voi ohittaa.
Opinnäytetyön tutkimuksessa haastattelun teemoja oli yhteensä neljä.
Teemat jakautuivat seuraavasti:
Otantamenetelmänä käytettiin eliittiotantaa, mikä tarkoittaa pientä joukkoa
asiantuntevia henkilöitä haastattelun kohteena. Laadullisen tutkimuksen
tavoitteena ei ole pyrkiä tilastollisiin yleistyksiin, vaan pikemminkin tulkita
tutkittavaa ilmiötä teoriaan pohjautuen. Eliittiotannassa on tärkeää, että
haastateltavat henkilöt valitaan harkitusti. (Tuomi & Sarajärvi 2009, 85–
86.) Haastateltaviksi valittiin neljä toimeksiantajayrityksen toimihenkilöä,
jotka hoitavat yrityksen rakentamiseen liittyvää tiedonantovelvollisuutta ja
ovat parhaiten tietoisia tutkimusaiheesta.
Haastatteluja toteutettiin yhteensä neljä kappaletta ja haastattelukysymykset teemoineen lähetettiin haastateltaville etukäteen. Kysymykset olivat
kaikille haastateltaville samat ja haastateltavat vastasivat kysymyksiin
oman toimenkuvansa ja tietämyksensä mukaisesti. Haastateltavat olivat
yrityksen toimihenkilöitä, joilla jokaisella on rooli tiedonantovelvollisuuden
hoitamisessa. Haastattelut toteutettiin yrityksen tiloissa yksilöhaastatteluina. Haastattelut nauhoitettiin ja haastattelujen jälkeen nauhat litteroitiin
Word-tiedostoiksi. Tämän jälkeen haastattelutulokset analysoitiin teemoittain ja tulokset purettiin kirjalliseen muotoon.
Työn tutkimustulokset on analysoitu teemoittain ja ne esitellään haastattelussa käytettyjen teemojen avulla kysymyskohtaisesti tämän alaluvun alaluvuissa. Alla olevassa kuviossa (Kuvio 6) on havainnollistettu tutkimustulosten esittelyä teemojen avulla.
Tiedonantovelvollisuuden
Tiedonantovelvollisuuteen
Kuvio 6. Tutkimustulosten esittely teemoittain
Haastateltavien nimet on salattu tutkimustuloksista ja haastateltavat on
erotettu toisistaan numeroin. Kohdissa, joissa haastateltavia on tarve yksilöidä, heidät erotetaan toisistaan nimikkeillä haastateltava 1, haastateltava
2, haastateltava 3 ja haastateltava 4. Pääasiassa tutkimustulokset esitellään niin, ettei haastateltavia eritellä.
4.3.1 Taustatiedot
Ensimmäinen teema käsitteli haastateltavien taustatietoja (Taulukko 1).
Taustatieto-teeman avulla selvitettiin haastateltavien koulutustaustaa, nykyistä toimenkuvaa, yleistietämystä harmaasta taloudesta sekä sitä, ovatko haastateltavat saaneet koulutusta harmaan talouden torjuntaan liittyvien uudistusten myötä.
Taulukko 1. Taustatiedot-teeman kysymykset
TEEMA 1. TAUSTATIEDOT
Kysymys 1. Minkälainen koulutustaustasi on?
Kysymys 2. Mikä on toimenkuvasi Yrityksessä X? Mitä töitä teet?
Kysymys 3. Mitä tiedät harmaan talouden torjunnasta?
Kysymys 4. Millaista koulutusta olet saanut harmaan talouden torjuntaan liittyvien
uudistusten myötä?
Ensimmäisenä kysymyksenä pyydettiin haastateltavia kertomaan koulutustaustoistaan. Kaikki haastateltavat olivat vähintään toisen asteen liiketalouden koulutuksen omaavia henkilöitä. Haastateltava 1 on koulutukseltaan taloushallinnon tradenomi. Haastateltava 2 on koulutukseltaan taloushallinnon YO-merkonomi sekä taloushallinnon tradenomi. Näiden lisäksi
hän on käynyt ammattikorkeakoulussa talous- ja velkaneuvotteluopintoja
sekä teknillisessä yliopistossa controllerin erikoistumisopintoja. Haastateltava 3 on koulutukseltaan YO-merkonomi. Haastateltava 4 on markkinointilinjalta valmistunut YO-merkonomi. Töiden ohella hän on opiskellut datanomiksi.
Toinen kysymys ensimmäisen teeman alla liittyi haastateltavien toimenkuvaan Yritys X:n organisaatiossa. Haastateltavia pyydettiin kertomaan toi-
menkuvastaan ja työtehtävistään. Haastateltavat toimivat Yritys X:n taloushallinnon, henkilöstöhallinnan ja IT:n yksiköissä. Kaikkien haastateltavien päätoimiset työtehtävät ovat erilaisia toisiinsa verrattuna. Haastateltava
1 toimii yrityksen henkilöstöassistenttina ja hänen työtehtäviin kuuluu monipuoliset henkilöstöhallinnon työtehtävät ja palkanlaskijan sijaisuudet.
Haastateltava 2 on Yritys X:n kirjanpitäjä ja hänen pääpainoalueensa työtehtävissä on hoitaa konsernin emoyhtiön kirjanpitoa sekä konsernikirjanpitoa. Lisäksi hän tekee toisinaan tytäryhtiön kirjanpitäjän ja taloushallinnon assistentin sijaisuuksia. Haastateltava 3 toimii Yritys X:ssä ostoreskontran hoitajana. Päätehtäviä ovat ostolaskujen vastaanotto, käsittely,
tiliöinti ja kierrätys sekä edellä mainittujen jälkeen ostolaskujen siirto kirjanpito-ohjelmaan. Haastateltava 4:n toimenkuva Yrityksessä X on sovellusasiantuntija. Hän hoitaa yrityksen kirjanpito- ja ostolaskuohjelmien sovellustukea sekä kehittämistoimia. Päätehtäviin kuuluu reagoida lainsäätäjien tekemiin muutoksiin ja niiden pohjalta kehittää ohjelmia toimimaan
uusien vaatimusten mukaisesti ottaen huomioon käyttäjäystävällisyys.
Kolmas kysymys selvitti haastateltavien tietämystä harmaan talouden torjunnasta yleisesti. Haastateltavat tiesivät aiheesta melko pintapuolisesti.
He mainitsivat harmaan talouden olevan ongelma Suomessa erityisesti
rakennusalalla ja Verohallinnon tekevän töitä harmaan talouden torjumiseksi. Lehdistä oli myös luettu, että edellinen hallitus on panostanut harmaan talouden torjuntaan ja nykyinen hallitus jatkaa siitä, mihin edellinen
jäi. Lakiuudistuksista haastateltavat mainitsivat rakentamispalveluiden
käänteisen arvonlisäverotuksen ja rakentamiseen liittyvän tiedonantovelvollisuuden ja veronumerorekisterin harmaan talouden torjuntakeinoiksi.
Harmaan talouden torjunta koettiin tarpeelliseksi, mutta lakiuudistusten
mukanaan tuoma työmäärän lisääntyminen puolestaan koettiin negatiivisena. Uudistusten myötä rakennusalalla toimivien yritysten työmäärä on
kasvanut ja se voi toisinaan johtaa resurssipulaan.
”Tiedän harmaan talouden torjunnasta sen, että se on
varmasti tarpeellista. Vähän kuitenkin kiukuttaa se, että se
teettää yrityksille paljon työtä ja vie aikaa ja resurssit ovat
silti samat kuin ennen.”
Neljännessä kysymyksessä selvitettiin haastateltavien saamaa koulutusta
harmaan talouden torjuntaan liittyvien uudistusten myötä. Haastateltavat
olivat saaneet koulutusta omiin työtehtäviin liittyviin aihealueisiin. Taloushallinnon töitä tekevät haastateltavat olivat kouluttautuneet erityisesti rakennuspalveluiden käänteisen arvonlisäverojärjestelmään liittyen. Haastattelussa selvisi, että Yritys X oli järjestänyt sisäisen koulutuksen tiedonantovelvollisuuteen liittyen vuonna 2014, johon kaikki haastateltavat olivat
osallistuneet. Koulutus järjestettiin ennen tiedonantovelvollisuuden voimaantuloa, jolloin Verohallinto ei ollut vielä antanut selkeitä ohjeistuksia
aiheesta. Koulutus jäi kaikkien haastateltavien mielestä vaillinaiseksi nykyisyyteen verraten. Haastateltavat ovat kokeneet hyödylliseksi itsenäisen
opiskelun Verohallinnon ohjeista. Haastatteluissa tuli ilmi, että tiedonhankinta tulee hoitaa itsenäisesti, ja että koulutukset on rajattu usein vain niitä
eniten tarvitseville henkilöille.
4.3.2 Tiedonantovelvollisuuden hoitaminen
Teeman 2 alla kartoitettiin rakentamiseen liittyvän tiedonantovelvollisuuden hoitamista Yritys X:ssä tutkimusajankohtana (Taulukko 2). Haastateltavilta kysyttiin heidän rooliaan tiedonantovelvollisuuteen liittyvissä tehtävissä sekä sitä, kuinka tiedonanto työmaista ja työntekijöistä hoidetaan
yrityksen sisällä. Teeman alaisuudessa kysyttiin myös haastateltavilta,
mitä he tietävät tiedonantovelvollisuuden laiminlyönnistä aiheutuvista laiminlyöntimaksuista ja muista sanktioista.
Taulukko 2. Tiedonantovelvollisuuden hoitaminen -teeman kysymykset
TEEMA 2. TIEDONANTOVELVOLLISUUDEN HOITAMINEN
Kysymys 1. Mikä on roolisi tiedonantovelvollisuuteen liittyvissä tehtävissä?
Kysymys 2. Kerro, kuinka urakka- ja työntekijätiedot ilmoitetaan Verohallintoon?
Kysymys 3. Mistä ilmoitettavat tiedot ovat peräisin?
Kysymys 4. Mitä tiedät tiedonantovelvollisuuden laiminlyöntimaksusta ja muista
sanktioista?
Ensimmäisessä kysymyksessä teeman 2 alla selvitettiin haastateltavien
roolia ja työtehtäviä tiedonantovelvollisuuteen liittyvissä tehtävissä. Roolit
tiedonantovelvollisuudessa jakautuivat kahteen: Taloushallinto hoitaa
urakkatietojen keräämisen ja ilmoittamisen, ja henkilöstöhallinto raportoi
yhteisellä työmaalla toimivat työntekijät. IT on alun perin avustanut henkilöstöhallintoa työntekijätietojen keräämisessä, mutta nykyisin IT:n rooli
ilmoittamisessa on lähinnä toimia sovellustukena urakka- ja työntekijäilmoittamisen taustalla. Tiedonantovelvollisuuden käyttöönotossa IT:n rooli
oli suurempi, kun lakiuudistusten myötä yrityksen taloushallinnon ohjelmia
uudistettiin ja raportoimiseen hankittiin sähköinen kanava.
Teeman toisessa kysymyksessä pyydettiin haastateltavia kertomaan,
kuinka urakka- ja työntekijätietojen ilmoittaminen verohallintoon tehdään
tällä hetkellä. Kolmannessa kysymyksessä kysyttiin, mistä ilmoitettavat
tiedot ovat peräisin. Urakkatietojen keruusta ja ilmoittamisesta tiesivät eniten kirjanpitäjä ja ostoreskontran hoitaja. Työntekijätietojen keräämisestä
ja ilmoittamisesta tiesivät parhaiten henkilöstöassistentti ja sovellusasiantuntija. Haastateltavat tiesivät vain pintapuolisesti aiheista, jotka eivät koskeneet omia työtehtäviään.
”Ostoreskontra kirjaa urakkalaskut järjestelmään. Kirjanpito esitarkastaa urakkatiedot ja ilmoittaa tiedot Verohallinnolle sähköisesti. Näin se toimii lyhykäisyydessään. Käytännössä työ vaatii paljon taustaselvitystä ja tietojen täydennystä.”
Toisen ja kolmannen kysymyksen vastauksissa selvisi, että urakkatiedot
kerätään ja ilmoitetaan ostoreskontran ja kirjanpidon yhteistyöllä. Urakkatiedot ovat peräisin ostolaskuilta. Urakoitsija lähettää Yritys X:lle laskun
tehdystä rakennuspalveluksi luettavasta työstä taikka muusta tiedonantovelvollisuuden piiriin kuuluvasta työstä. Laskulla tulisi olla selkeästi rakennuspalveluiden käännetty arvonlisävero ja työmaan yksilöivä työmaaavain, mutta tämä ei aina käytännössä toteudu. Ostoreskontran hoitaja
käsittelee kaikki reskontraan saapuvat ostolaskut ja pitää huolen siitä, että
ilmoitettavat työt kirjataan työmaa-avaimelle. Ostolaskut kiertävät vielä
tarkastajalla ja hyväksyjällä, jonka jälkeen ne siirretään ostoreskontran
kautta kirjanpitoon ja maksuun. Kirjanpitäjä kerää kuukausittain ilmoitettavat urakkatiedot yhteen ja raportoi tiedot Verohallinnolle.
Työntekijätiedot ilmoitetaan Verohallinnolle henkilöstöhallinnon toimesta.
Henkilöstöhallinto kokoaa ja ilmoittaa työntekijätiedot Verohallinnolle kuukausittain rakennustyömailta, joilla Yritys X toimii päätoteuttajana. Tiedot
ilmoitetaan kuukausittain työmailta, joilla on tehty ilmoitusta toiseksi edellisen kuukauden aikana töitä. Työntekijätiedot saadaan urakoitsijoilta. Ennen työmaan alkua työnjohtaja lähettää työmaalle tuleville urakoitsijoille
tyhjän Excel-taulukon ja ohjeistuksen siihen liittyen. Urakoitsijat täyttävät
Excel-tiedostoon omat työntekijätiedot sekä omien aliurakoitsijoiden työntekijätiedot. Työntekijätietoina tulee ilmoittaa työntekijän nimi, kansalaisuus, veronumero, työnantajan y-tunnus, työn alkamis- ja loppumispäivämäärät sekä työmaa-avain. Tämän jälkeen urakoitsija lähettää täytetyn
tiedoston takaisin päätoteuttajalle ohjeiden mukaisesti. Työntekijäluettelon
lisäksi urakoitsijoiden tulee ilmoittautua työmaalle sähköisen veronumero.fi-palvelun kautta, jotta työntekijöiden raportoiminen Verohallinnolle onnistuu. Yritys X:n henkilöstöhallinto tarkastelee kulunvalvontaa ja lisää veronumero.fi-palvelussa työmaalla työskennelleille henkilöille manuaalisesti
leimauksen ja näistä leimauksista syntyvä raportti raportoidaan Verohallinnolle.
Haastateltavilta kysyttiin teeman alla viimeisenä kysymyksenä tiedonantovelvollisuuden laiminlyöntiin liittyvistä laiminlyöntimaksuista sekä muista
sanktioista. Kävi ilmi, että laiminlyöntimaksujen määristä ei tiedetty paljoa.
Kaikki haastateltavista tiesivät, että sakko voi tulla verottajan tarkastuksen
yhteydessä, ja että summat voivat olla suuria. Tiedettiin, että Yritys X ei
ole ollut tarkastuksen kohteena eikä se ole saanut sakkoja tiedonantovelvollisuuteen liittyvistä raportoinneista.
4.3.3 Tiedonantovelvollisuuteen liittyvät haasteet
Teeman 3 alla käsiteltiin tiedonantovelvollisuuden hoidon haasteita (Taulukko 3). Tavoitteena oli selvittää tiedonantovelvollisuuteen liittyviä ongelmakohtia ja haasteita. Kävi ilmi, että haasteita on ollut järjestelmän käyt-
töönotosta lähtien. Aluksi haasteet olivat teknisiä, mutta nykyisin ongelmia
aiheuttaa eri osapuolien väliset kommunikaatiokatkokset. Sekä urakkaettä työntekijätietojen ilmoittamisen kanssa on ollut ongelmia.
Taulukko 3. Tiedonantovelvollisuuden haasteet -teeman kysymykset
TEEMA 3. TIEDONANTOVELVOLLISUUTEEN LIITTYVÄT HAASTEET
Kysymys 1. Onko urakkatietojen ilmoittamisen kanssa ollut ongelmia? Millaisia?
Kysymys 2. Onko työntekijätietojen ilmoittamisen kanssa ollut ongelmia? Millaisia?
Ensimmäinen kysymys teeman alla koski urakkatietoja. Kysymyksessä
selvitettiin, onko urakkatietojen ilmoittamisen kanssa ollut ongelmia ja millaisia ongelmat ovat olleet. Järjestelmän käyttöönotossa suurimmat haasteet muodostuivat ohjelman toimivuudesta. Järjestelmiä on jouduttu koodaamaan useampia kertoja, jotta ne on saatu toimimaan halutulla tavalla.
Nykyisin urakkatietojen ilmoittamisessa haasteita luo ilmoitettavien tietojen
keruu. Ilmoitettavat tiedot kerätään ostolaskuilta veronumero.fi-palvelua
apuna käyttäen. Ostoreskontran hoitaja ja kirjanpitäjä tekevät paljon itsenäistä selvitystyötä tietojen keräämisen ja ilmoittamisen suhteen. Ostolaskuilla ei välttämättä ole työmaata yksilöivää työmaa-avainta tai työmaaavain on väärä. Ostoreskontran hoitajan tehtäväksi jää päätellä, onko laskutettu työ mahdollisesti tiedonantovelvollisuuden piiriin kuuluva vai ei. Jos
laskun summa on alle ilmoitettavan alarajan, joudutaan vielä selvittämään,
jatkuuko rakennusprojekti kyseisen urakoitsijan kanssa ja tuleeko ilmoitettavan summan alaraja ylittymään tulevien laskujen myötä.
”Laskut on puutteellisia ja niissä ei aina ole työmaaavainta, vaikka pitäisi olla. Ostoreskontran hoitajan tulee
huomata se ja lisätä työmaa-avain laskulle. Joskus on
haasteellista päätellä, onko työ ilmoitettavaa vai ei.”
Haasteita aiheutuu myös siitä, että Yritys X:llä on usein kymmeniä ilmoitettavia työmaita samanaikaisesti ja erilaisia ostolaskuja tulee ostoreskontraan päivittäin 50–100 kappaletta. Haastetta luo myös tuotantolaitoksen
kunnossapidon ja vuosihuollon käsite-erot, sillä tuotantolaitoksen kunnos-
sapitoa ei ilmoiteta, mutta vuosihuolto ja seisokkityömaat ilmoitetaan. Ostoreskontran hoitajalla sekä kirjanpitäjällä on rajallisesti aikaa käytettävissä
tiedonantovelvollisuuden hoitoon. Resurssipula luo haastetta selviytyä tiedonantovelvollisuuden täyttämisestä silloin, kun urakkatietojen ilmoittaminen vaatii aikaa vievää taustaselvittelyä.
”Tietoa puuttuu kokonaisurakkasummista, yhteyshenkilöistä sekä milloin työmaa alkaa ja päättyy. Myös käsitteelliset
erot kunnossapidon ja vuosihuollon välillä on hankalia.
Haastetta luo jo se, että mitä lähdetään ilmoittamaan.”
Toinen kysymys teeman alla käsitteli työntekijätietojen ilmoittamiseen liittyviä ongelmia. Selvisi, että työntekijätietojen ilmoittamisessa haasteiksi
koettavat ongelmat tulevat usein yrityksen ulkopuolelta. Urakoitsijoiden
kanssa kommunikointi koettiin haastavaksi. Haastatteluissa kävi ilmi, että
on olemassa sellaisia urakoitsijoita, jotka kapinoivat uudistuksia vastaan.
Urakoitsijat ovat olleet ärsyyntyneitä harmaan talouden torjuntaan liittyvien
lakiuudistusten vuoksi ja purkaneet ärsytystä Yritys X:ään, joka toimii uusien ohjeiden mukaisesti. Tiedonantovelvollisuuden voimaantulon jälkeen
urakoitsijat eivät aluksi suostuneet ilmoittamaan yritysten tai työntekijöiden
tietoja sähköisessä palvelussa ja työmaille ilmoittautuminen oli toisinaan
ylitsepääsemätöntä.
”Jotkut yritykset eivät aluksi ymmärtäneet ollenkaan tätä
uudistusta, vaikka lähetimme heille infokirjeitä. He myös
vastustivat paljon esimerkiksi veronumero.fi-palvelua,
vaikka se on urakoitsijoille ilmainen sovellus.”
Haastateltavien mukaan hankaluudet työmaille ilmoittautumisessa johtuvat
nykyään luultavasti osaamattomuudesta tai muista työkiireistä. Urakoitsijat
saattavat myös ilmoittautua sähköisessä palvelussa työmaalle väärin ja
tästä syystä tiedonantovelvollisuuden täyttäminen hankaloituu. Väärin ilmoitettuja tietoja voi olla muun muassa yrityksen Y-tunnus tai veronumero.
Kaikki korjauspyynnöt näistä virheellisesti annetuista tiedoista tulee ilmoittajalle ja ilmoittajan tulee selvittää oikeat tiedot urakoitsijalta. Usein tällaisessa tilanteessa aikaa selvityksen tekemiseen on rajallisesti ja urakoitsijat
eivät välttämättä vastaa sähköpostiviesteihin tai puheluihin. Työntekijöiden
ilmoittaminen voi pahimmillaan viedä tunteja ylimääräistä työaikaa ilmoitusvelvollisuutta täyttävältä taholta.
”Kun olemme päätoteuttajana, kaikki työntekijöihin liittyvät
korjauspyynnöt tulevat meille. Me hätyyttelemme aliurakoitsijoita kiireisellä aikataululla. Välillä tämä on todella
Haastetta työntekijöiden ilmoittamiseen luo myös sen manuaalisuus. Työntekijätiedot syötetään sähköiseen palveluun manuaalisesti, vaikka mahdollisuus sähköisen kulunvalvonnan hyödyntämiseen raportoinnissa on olemassa. Ilmoittaminen on työlästä ja aikaa vievää. Tiedonantovelvollisuuden käyttöönoton yhteydessä vuonna 2014 sähköistä kulunvalvontaa yritettiin saada toimimaan yrityksen sen aikaisilla järjestelmillä, mutta käytännön toteutus osoittautui hankalaksi ja automaattisesta raportoinnista luovuttiin. Raportointia on kehitetty tämän jälkeen ja pian kulunvalvonnan pitäisi taas toimia niin, että työntekijöiden leimaukset työaikapäätteellä siirtyisivät automaattisesti työntekijäraporteille.
4.3.4 Kehitysideat
Neljäs teema käsitteli tiedonantovelvollisuuteen liittyvien työtehtävien hoitamisen parantamista Yritys X:n toiminnassa (Taulukko 4). Teeman alla
selvitettiin millaisia kehitysideoita haastateltavilla on aiheeseen liittyen.
Haastattelussa tuli selkeästi esille kommunikoinnin puutteellisuudesta johtuvat ongelmat.
Taulukko 4. Kehitysideat-teeman kysymykset
TEEMA 4. KEHITYSIDEAT
Kysymys 1. Kehitysideoita Yrityksen X toimintaan aiheeseen liittyen?
Kysymys 2. Miten toivoisit urakkatietojen ilmoittamisen tehostuvan?
Kysymys 3. Miten toivoisit työntekijöiden ilmoittamisen tehostuvan?
Kysymys 4. Kehitysideoita Verohallinnolle aiheeseen liittyen?
Ensimmäinen kysymys koski Yritys X:n sisäiseen kommunikaatioon liittyviä kehitysideoita. Tiedonantovelvollisuutta hoidettaessa on tärkeää, että
kommunikaatio toimii sekä sisäisesti, että ulkoisesti. Talon sisäistä kommunikaatio-ongelmaa kehitettäisiin yksiköiden välisellä paremmalla kommunikaatiolla. Sekä taloushallinto, että henkilöstöhallinto toivoivat työnjohtajilta parempaa informaatiota uusista rakennustyömaista. Taloushallinnon
toive kommunikaatiosta kohdistui urakkasopimuksiin ja erityisesti niihin
liittyviin euromääriin. Kun työmaita perustetaan, taloushallinnolle tulisi ilmoittaa ne urakoitsijat, joiden kanssa sovitut sopimukset ylittävät ilmoittamisvelvollisuuden alarajan. Henkilöstöhallinto toivoi edellä mainittujen lisäksi tietoa siitä, onko Yritys X päätoteuttaja uudella työmaalla vai hoitaako tätä virkaa jokin toinen yritys.
”Meidän pitäisi ihan kunnolla sopia, miten ilmoittaminen
jatkossa hoidetaan. Informaation kulku pitäisi saada toimimaan. Epäselvyyksiä on ollut esimerkiksi siinä, kuinka
työmaiden avaamiset veronumero.fi-palvelussa hoidetaan
ja kuka on vastuussa mistäkin ilmoittamisvelvollisuuteen
liittyen.”
Toinen kysymys teeman alla käsitteli urakkatietoja. Haastateltavilta kysyttiin miten he toivoisivat tiedonannon työmaista tehostuvan urakkatietojen
osalta. Haastateltavat olivat yhtä mieltä siitä, että urakkatiedot pitäisi pystyä poimimaan ostolaskuista luotettavasti. Urakoitsijoiden tulisi lähettää
laskut oikeilla urakkatiedoilla, mutta se ei käytännössä aina onnistu. Se,
että päätoteuttaja ilmoittaa laskutusohjeet urakoitsijalle, ei välttämättä tarkoita sitä, että informaatio kulkisi urakoitsijan reskontraan asti. Urakoitsija
saattaa myös informoida omaa reskontraansa väärillä laskutustiedoilla.
Kehityskohteena nähtiin urakoitsijoiden informoinnin tehostuminen.
Kehitysideat-teeman kolmas kysymys selvitti työntekijätietojen ilmoittamiseen liittyviä kehityskohteita. Haastatteluissa kävi ilmi, että työntekijäraportointia ei voida toistaiseksi tehdä sähköinen kulunvalvonnan avulla. Työmailla on työaikapäätteitä ja kulunvalvontalaitteita, mutta Yritys X ei ole
yhdistänyt laitteita toistaiseksi työtekijäraportointiin. Sähköinen kulunvalvonta yhdistettynä työntekijätietojen ilmoittamiseen on ollut yrityksen asialistalla jo yli vuoden. Haastateltavat toivoivat työntekijätietojen raportoinnin
automatisoinnin tehostavan ilmoittamista.
Neljäs ja viimeinen kysymys käsitteli Verohallinnon roolia tiedonantovelvollisuuteen liittyvissä haasteissa. Haastateltavilta kysyttiin, onko heillä tullut
mieleen kehitysideoita Verohallinnon toimintaan aiheeseen liittyen. Vastaukset kysymykseen olivat yhteneviä. Kaikkien haastateltavien mielestä
Verohallinto on tiedottanut aiheesta paljon, mutta sen antama ohjeistus
aiheesta on sekava ja vaikealukuinen. Tiedonantovelvollisuus on suuri
kokonaisuus ja se vaatii yrityksiltä aikaa perehtyä aiheeseen.
”Verohallinnon pitäisi paremmin selkeyttää tuotantolaitosten kunnossapidon ja seisokkityömaan ilmoittamisrajoja.”
Yritys X:n tiedonantovelvollisuuteen liittyvää raportointia hoitavat henkilöt
ovat hyvin tietoisia tiedonantovelvollisuuteen liittyvistä säännöistä ja toimivat niiden mukaan. Henkilöt hoitavat ilmoittamista omien pääasiallisten
työtehtäviensä ohella. Haastatellut henkilöt tiesivät vain pintapuolisesti
harmaan talouden torjunnasta yleisesti, mutta sillä ei ole vaikutusta tiedonantovelvollisuuden hoitamisessa. Laiminlyöntimaksujen olemassa olo
tiedettiin, mutta summia haastateltavat eivät osanneet kertoa. Johtopäätöksenä voi sanoa, että laiminlyöntimaksuista ei tarvitse huolehtia, jos raportointi tehdään täydellisesti.
Yritys X hoitaa tiedonantovelvollisuutta lain määräämien toimintatapojen
mukaisesti ja aiheeseen on panostettu. Urakka- ja työntekijätietojen ilmoittaminen on jaettu talous- ja henkilöstöhallinnon kesken niin, että taloushallinto ilmoittaa urakkatiedot ja henkilöstöhallinto hoitaa työntekijätietojen
raportoinnin. Jako vaikuttaa toimivalta ratkaisulta, sillä tiedot ilmoitetaan eri
Haastatteluissa selvisi, että tiedonantovelvollisuuteen liittyvä raportointi on
toisinaan työlästä ja asioiden selvittely on haastavaa. Raportoiminen tuottaa paljon työtä sekä stressiä sitä hoitaville henkilöille. Yritys X on tietoinen
haasteistaan hoitaa rakentamiseen liittyvään tiedonantovelvollisuutta. Johtopäätöksenä voi todeta, että tiedonantovelvollisuutta hoitavat henkilöt sekä työmaiden johtajat tarvitsevat edelleen koulutusta aiheeseen liittyen.
Myös urakoitsijat tarvitsevat koulutusta tiedonantovelvollisuuteen liittyen.
Sekä yrityksen sisäistä ohjeistusta että urakoitsijoille jaettavaa ohjeistusta
on aiheellista päivittää.
Sähköisen kulunvalvonnan hyödyntämisen puutteellisuus työntekijöiden
raportoinnissa on jo olemassa oleva kehityskohde Yritys X:n toiminnassa.
Työntekijöiden raportointi hoidetaan manuaalisesti, vaikka mahdollisuus
tietojen liikkumiseen sähköisesti työaikapäätteeltä raportointipohjaan on
olemassa. Sähköisen kulunvalvonnan kehittäminen osaksi työntekijätietojen raportointia on ollut haastavaa ja se on edelleen kehityskohteena.
Suurin sisäinen uudistustarve on kommunikaation tehostaminen työmaiden ja taloushallinnon sekä henkilöstöhallinnon välillä. Työmaista, joissa
Yritys X on mukana, olisi hyvä lähettää sähköpostitse kooste talous- ja
henkilöstöhallinnolle. Koosteen tulisi sisältää ainakin seuraavia tietoja:
työmaan kohde ja nimi
tieto urakoitsijoista ja sovituista euromääristä
tieto siitä, onko Yritys X päätoteuttaja työmaalla.
Vastuu kehitysideoiden toteuttamisesta jää tutkimuksen toimeksiantajalle.
Toimeksiantajalle toimitetaan kooste tutkimustuloksista ja johtopäätöksistä
sekä prosessikaavio tiedonantovelvollisuuden muodostamasta ketjusta
Yritys X:n toiminnassa.
Tämä luku käsittelee opinnäytetyön kirjoittajan omaa työskentelyä opinnäytetyöprosessin aikana sekä tutkimuksen luotettavuutta mittaavia validiteettia ja reliabiliteettia.
Opinnäytetyö valmistui suunnitellussa aikataulussa ja työskentely oli tehokasta alusta loppuun. Teoriaosuus oli mielenkiintoista kirjoittaa ja henkilökohtaisella tasolla opin paljon uutta aiheesta. Haastetta opinnäytetyön kirjoittamiseen loi työskentelyn aikatauluttaminen kokoaikaisen päivätyön
rinnalle. Aikataulu toteutui kuitenkin suunnitellusti.
Haastavin osuus opinnäytetyössä oli tutkimus ja tutkimustulosten jäsentely. Haastetta loi erityisesti tutkimusaiheen ymmärtäminen ennen tutkimuksen toteuttamista. Haastatteluaineisto päädyttiin lopulta esittelemään teemahaastattelun teemojen avulla.
Opinnäytetyön aihe tuli toimeksiantajalta ja toteutettu tutkimus selvitti sen,
mitä toimeksiantaja halusi selvittää. Haastattelut toteutuivat suunnitellusti
ja haastatteluita tehtiin tarpeeksi aiheen selvittämisen kannalta. Toimeksiantajalle tehtiin prosessikaavio tiedonantovelvollisuuden hoitamisen
muodostamasta ketjusta sekä ohje työmaiden urakka- ja työntekijätietojen
ilmoittamiseen. Toimeksiantajalle luovutettiin myös kooste tutkimuksen
tuloksista ja kehityskohteista sekä -ideoista.
Tutkimuksen luotettavuutta mitataan kahdella mittarilla: reliabiliteetilla ja
validiteetilla. Reliabiliteetti viittaa tutkimuksen toistettavuuteen. Reliaabeli
mittari tarkoittaa sitä, että tutkimus voitaisiin toistaa käyttämällä samaa
tutkimusmenetelmää eli mittaria ja tutkimustulokset pysyisivät samankaltaisina eri mittauskerroilla. Validiteettiin liittyvät luotettavuuskysymykset
liittyvät tutkimuksen sisältöön. Validiteetti mittaa, tutkittiinko tutkimuksessa
sitä, mitä piti ja oliko tutkimuksessa käytetyt käsitteet teorian mukaiset.
(Metsämuuronen 2006, 56–57.)
Tutkimuksen reliabiliteetin varmistaa se, että tutkittavan aiheen haastatteluja suunniteltiin huolella ja haastateltavat henkilöt valittiin harkiten. Haastattelumenetelmiin ja haastatteluaiheen teoriaan perehdyttiin laajasti ennen haastattelukysymysten laatimista. Tutkimus kohdistui toimeksiantajayrityksen sisäisen toiminnan tutkimiseen. Haastateltavat olivat tutkimuskohteena olevan yrityksen toimihenkilöitä ja he hoitivat tutkittavaan ilmiöön
liittyviä työtehtäviä. Vaikka haastateltavia oli vain neljä, haastateltavat tiesivät aiheesta tarvittavan määrän.
Toisaalta reliabiliteettia horjuttaa se, että haastattelu menetelmänä on
herkkä muutoksille. Tutkimuksessa saatava tieto ei ole koskaan täysin objektiivista, sillä tutkija päättää tutkimusasetelmasta oman ymmärryksensä
varassa. Eri tutkijat voivat esittää samat kysymykset erilaisilla painotuksilla
ja haastateltavat voivat antaa erilaisia vastauksia samaan kysymykseen
eri haastattelukerroilla. Haastattelutilannetta voi horjuttaa erilaiset tekijät,
kuten olosuhteet ja haastateltavan mieliala.
Tutkimuksen validiteettia puoltaa se, että tutkimusaihe ja -menetelmät
suunniteltiin huolella ja tutkittavan ilmiön teoriaan perehdyttiin kattavasti.
Tutkimus täytti sille laaditut tavoitteet ja haastattelukysymykset vastasivat
tutkimusongelmaan. Tutkimuksella onnistuttiin tutkimaan tiedonantovelvollisuuden hoitoa sekä luomaan tutkimustulosten pohjalta ohjeistus ja prosessikaavio ennalta sovittuun aiheeseen.
Opinnäytetyön tavoitteena oli tutkia harmaan talouden torjuntaa rakennusalalla sekä selvittää, kuinka toimeksiantajayritys hoitaa harmaan talouden
torjuntaan liittyvän lakisääteisen rakennusalan tiedonantovelvollisuuden.
Tavoitteena oli myös laatia toimeksiantajayritykselle hyödyllinen prosessikaavio tiedonantovelvollisuuden muodostamasta ketjusta sekä kirjoittaa
uudistettu ohjeistus rakennustyömaiden tiedonannosta.
Opinnäytetyön pääkysymykseksi muodostui:
Pääkysymystä tarkennettiin kahdella alakysymyksellä:
Opinnäytetyön kantavana teemana oli harmaan talouden torjunta rakennusalalla sekä erityisesti harmaan talouden torjuntakeinona vuonna 2014
käyttöön otettu rakentamiseen liittyvä tiedonantovelvollisuus. Harmaan
talouden tarkastelu rajattiin rakennusalaan ja aiheesta rajattiin pois kotitaloudet sekä asunto- ja kiinteistöosakeyhtiöt.
Opinnäytetyö koostui kahdesta osiosta: teoreettisesta viitekehyksestä sekä empiriaosiosta. Teoreettinen viitekehys jakautui kahteen päälukuun.
Ensimmäisessä pääluvussa käsiteltiin harmaan talouden torjuntaa rakennusalalla sekä hallituksen teettämiä lakiuudistuksia harmaan talouden torjumiseksi. Toinen pääluku syventyi rakentamiseen liittyvään tiedonantovelvollisuuteen. Teoriaosuus kirjoitettiin pääosin syksyllä 2015, mutta lopulliseen muotoonsa se valmistui keväällä 2016.
Opinnäytetyön empiriaosio keskittyi Yritys X:n tiedonantovelvollisuuden
hoitamisen tutkimiseen. Tutkimus toteutettiin kvalitatiivisena eli laadullisena tutkimuksena. Tutkimuksen tiedonkeruumenetelmänä käytettiin teemahaastattelua.
Teemoja oli yhteensä neljä ja ne jakautuivat seuraavasti:
2. Rakentamiseen liittyvän tiedonantovelvollisuuden hoito
3. Tiedonantovelvollisuuteen liittyvät haasteet
4. Kehitysideat.
Haastattelut ja tutkimustulosten analysointi toteutettiin keväällä 2016.
Haastateltavat olivat toimeksiantajayrityksen toimihenkilöitä, jotka omassa
työssään hoitavat raportointia rakennustyömaista. Haastatteluilla selvitettiin erityisesti tiedonantovelvollisuuden hoitamisesta muodostuvaa ketjua
sekä tiedonantovelvollisuuden raportoinnissa ilmeneviä haasteita.
Tutkimustuloksissa selvisi, että Yritys X hoitaa tiedonantovelvollisuutta lain
määräämien velvoitteiden mukaisesti. Tiedonantovelvollisuus kuitenkin
työllistää yrityksen henkilökuntaa toisinaan paljonkin. Eniten aikaa vie vaillinaisesti ilmoitettujen tietojen selvittely.
Suurimmat kehityskohteet työmaaraportoinnissa liittyivät yrityksen käyttämiin järjestelmiin sekä kommunikaatio-ongelmiin. Tiedonantovelvollisuus
on edelleen melko tuore uudistus ja järjestelmiä kehitetään jatkuvasti.
Kommunikointiongelmia todettiin olevan yrityksen sisällä oman henkilökunnan kesken sekä ulkoisesti urakoitsijoiden kanssa. Moni asia on ratkaistavissa toimihenkilöiden riittävällä koulutuksella sekä urakoitsijoiden
tiedottamisella.
Tutkimustulosten perusteella yritykselle luotiin prosessikaavio selventämään tiedonantovelvollisuuden muodostamaa ketjua. Yritykselle toimitettiin myös uudistettu ohjeistus tiedonantovelvollisuuden hoitamiseen sekä
kooste tutkimustulosten kehityskohteista ja -ideoista. Prosessikaavio ja
uudistettu ohjeistus on yritystietojen salassapitosopimukseen vedoten jätetty opinnäytetyön julkaisun ulkopuolelle.
Opinnäytetyön tutkimusosio täytti sille asetetut tavoitteet ja se todettiin luotettavaksi. Tutkimus toteutettiin toimeksiantajan aloitteesta ja toimeksiantaja hyötyy opinnäytetyön tutkimustulosten perusteella tehdyistä tuotoksista.
Tutkimuksen luotettavuutta lisäsi sen huolellinen suunnittelu ja toteutus.
Toisaalta käytetty tutkimusmenetelmä horjuttaa tutkimuksen luotettavuutta,
sillä haastattelu tutkimusmenetelmänä ei koskaan ole täysin objektiivinen.
Haastattelun toistettavuuteen liittyy erilaisia horjuttavia tekijöitä, kuten olosuhteet ja tutkijan asiantuntemus.
Jatkotutkimuksena tälle tutkimukselle olisi mahdollista tehdä tutkimus tiedonantovelvollisuuden aikaansaamista hyödyistä. Yritykset ovat tehneet
suuria investointeja päivittääkseen järjestelmänsä toimiviksi raportointia
varten ja palkanneet lisää henkilökuntaa täyttääkseen lain määräämät
vaatimukset työmaiden tiedonannosta. Myös harmaan talouden torjunnan
muiden uudistusten taloudellisia hyötyjä olisi syytä tutkia niin yrityksen sisäisesti kuin kansantaloudellisesti.
Haula, I. 2015. Rakennusalan tiedonantovelvollisuuden toteutuminen käytännössä. Opinnäytetyö. Satakunnan ammattikorkeakoulu.
Hautala, V. 2014. Rakennusalan käännetty arvonlisäverovelvollisuus harmaan talouden torjuntakeinona. Opinnäytetyö. Seinäjoen ammattikorkeakoulu.
Hirvonen, M. & Lith, P. & Walden, R. 2010. Suomen kansainvälistyvä harmaa talous. Eduskunnan tarkastusvaliokunnan julkaisu 1/2010. Espoo
Hirvonen, M. & Määttä, K. 2015. Harmaan talouden torjunta. Eduskunnan
tarkastusvaliokunnan julkaisu 1/2014. Helsinki 2015.
Kortelainen, M. 2016. Rakentajat vaativat tietoja ilmoitusvelvollisuuden
tuloksista. Rakennuslehti 1/2016, 4.
Tannila, E. & Auranen, K. 2012. Rakentamispalvelujen käännetty arvonlisävero. Helsinki: CC Lakimiesliiton kustannus.
Tomperi, S. 2013. Kehittyvä kirjanpitotaito. Helsinki: Edita.
Tuomi, J & Sarajärvi, A. 2009. Laadullinen tutkimus ja sisällönanalyysi.
Varonen, T. 2014. Harmaan talouden torjunta rakennustyömailla. Rakentamiseen liittyvän tiedonantovelvollisuuden toteutus NCC:n rakennustyömailla. Opinnäytetyö. Savonia-ammattikorkeakoulu.
Yritys X. 2015. Vuosikertomus 2015.
Arvonlisäverolaki 1501/1993.
HE 41/2010: Hallituksen esitys Eduskunnalle laeiksi arvonlisäverolain
muuttamisesta ja arvonlisäverolain väliaikaisesta muuttamisesta.
HE 163/2010: Hallituksen esitys Eduskunnalle laeiksi harmaan talouden
selvitysyksiköstä sekä Verohallinnosta annetun lain 4 §:n muuttamisesta.
HE 204/2013: Hallituksen esitys Eduskunnalle laeiksi verotustietojen julkisuudesta ja salassapidosta annetun lain sekä tilaajan selvitysvelvollisuudesta ja vastuusta ulkopuolista työvoimaa käytettäessä annetun lain 5 §:n
Laki Harmaan talouden selvitysyksiköstä 1207/2010.
käytettäessä 1233/2006.
Laki veronumerosta ja rakennusalan veronumerorekisteristä 1231/2011.
Laki verotusmenettelystä 1558/1995.
HTSY (Harmaan talouden selvitysyksikkö) 2012a. Tehostettu harmaan
talouden ja talousrikollisuuden torjunnan toimintaohjelma vuosille 2012–
2015. Asiantuntijakirjoitus 1/2012. [viitattu 22.11.2015]. Saatavissa:
https://www.vero.fi/download/Asiantuntijakirjoitus_1_2012/%7BEF3D276D
-623F-451B-B6E3-C87B8702B63F%7D/7683.
HTSY (Harmaan talouden selvitysyksikkö) 2012b. Rakennusalan käännetty arvonlisäverovelvollisuus - lain vaikuttavuus. Asiantuntijakirjoitus
4/2012. [viitattu 22.11.2015]. Saatavissa:
https://www.vero.fi/download/Asiantuntijakirjoitus_4_2012/%7B9BAA67E7B957-42AB-8A27-AF728908D8CF%7D/7686.
HTSY (Harmaan talouden selvitysyksikkö) 2014. Harmaa talous 2014. [viitattu 15.12.2015]. Saatavissa:
https://www.vero.fi/download/Harmaa_talous_2014/%7B7249EABC-3A2D427F-8FBE-4A4E557EFA23%7D/10097.
HTSY (Harmaan talouden selvitysyksikkö) 2015a. Harmaa talous – valvontatilastoja 2014. [viitattu 10.11.2015]. Saatavissa:
https://www.vero.fi/download/Harmaa_talous_valvontatilastoja_2014/%7B
BC7D4076-50A7-4037-B7A7-AB3C86595B3B%7D/10681.
HTSY (Harmaan talouden selvitysyksikkö) 2015b. Harmaa talous 2015.
[viitattu 9.1.2016]. Saatavissa:
https://www.vero.fi/download/Harmaa_talous_2015/%7BB89E87D6-7470444D-A712-FFB9487774DE%7D/11270.
LAMK 2011. Reppu: Opinnäytetyön ohje [viitattu 28.10.2015]. Lahden
Ammattikorkeakoulu. Saatavissa:
http://reppu.lamk.fi/mod/book/view.php?id=116250.
Rakennusteollisuus RT ry 2014. Tilaajavastuulaki. [viitattu 27.12.2015].
Saatavissa: https://www.rakennusteollisuus.fi/Tietoa-alasta/Harmaantalouden-torjunta/Tilaajavastuulaki/.
Schneider F. 2011. Size and Development of the Shadow Economy of 31
European and 5 other OECD Countries from 2003 to 2012: Some New
Facts. Johannes Kepler University. Linz, Austria. [viitattu 10.4.2016]. Saatavissa: http://www.economics.unilinz.ac.at/members/Schneider/files/publications/2012/ShadEcEurope31.pd
Schneider F. & A.T. Kearney, Inc. 2013. The Shadow Economy in Europe,
2013. [viitattu 10.4.2016]. Saatavissa:
https://www.atkearney.com/documents/10192/1743816/The+Shadow+Eco
nomy+in+Europe+2013.pdf.
Työ- ja elinkeinoministeriö 2015a. Harmaan talouden torjunta. [viitattu
22.11.2015]. Saatavissa: https://www.tem.fi/ajankohtaista/vireilla/hanke_ja_ohjelma-arkisto/harmaan_talouden_torjunta_2012-2015.
Työ- ja elinkeinoministeriö 2015b. Tilaajavastuu. [viitattu: 28.11.2015].
Saatavissa: https://www.tem.fi/tyo/tyolainsaadanto/tilaajavastuu.
Työsuojeluhallinto, rakennusalan valvonnan koordinaatioryhmä 2014. Rakennustyö ja yhteinen rakennustyömaa. Muistio 19.6.2014. [viitattu:
13.12.2015]. Saatavissa:
https://www.tyosuojelu.fi/documents/14660/478411/Rakennusty%C3%B6+
ja+yhteinen+rakennusty%C3%B6maa+-muistio/fa759677-b231-4398b5f6-6866e194a2ac.
Verohallinto 2012a. Rakennusalan käännetty arvonlisäverovelvollisuus.
[viitattu 1.11.2015]. Saatavissa: https://www.vero.fi/fiFI/Syventavat_veroohjeet/Arvonlisaverotus/Rakennusalan_kaannetty_arv
onlisaverovelv(20031).
Verohallinto 2012b. Veronumero [viitattu: 11.11.2015]. Saatavissa:
http://www.vero.fi/veronumero.
Verohallinto 2014a. Harmaan talouden torjunta. [viitattu: 10.11.2015]. Saatavissa: https://www.vero.fi/fiFI/Tietoa_Verohallinnosta/Harmaan_talouden_torjunta.
Verohallinto 2014b. Rakennusalan harmaan talouden torjunta. [viitattu
10.11.2015]. Saatavissa: https://www.vero.fi/fiFI/Tietoa_Verohallinnosta/Harmaan_talouden_torjunta/Rakennusalan_har
maan_talouden_torjunta%2818486%29.
Verohallinto 2014c. Rakentamiseen liittyvä tiedonantovelvollisuus. [viitattu
29.10.2015]. Saatavissa: https://www.vero.fi/fiFI/Syventavat_veroohjeet/Elinkeinoverotus/Rakentamiseen_liittyva_tiedon
antovelvoll(32723).
Verohallinto 2014d. Rakentamisilmoitukset käytännönläheisesti. Seminaarimateriaali 30.9.2014. [viitattu 2.4.2016]. Saatavissa:
http://www.seminaarit.net/verohallinto/rakentamisilmoitukset/kaytannonlah
eisesti.
AIHE: RAKENTAMISEEN LIITTYVÄ TIEDONANTOVELVOLLISUUS
AIKA JA PAIKKA: _______________________________________
HAASTATELTAVA: _______________________________________
1.1. Minkälainen koulutustaustasi on?
1.2. Mikä on toimenkuvasi Yrityksessä X? Mitä töitä teet?
1.3. Mitä tiedät harmaan talouden torjunnasta?
1.4. Millaista koulutusta olet saanut harmaan talouden torjuntaan liittyvien uudistusten myötä?
2. RAKENTAMISEEN LIITTYVÄN TIEDONANTOVELVOLLISUUDEN
2.1. Mikä on roolisi tiedonantovelvollisuuteen liittyvissä tehtävissä?
2.2. Kerro, kuinka urakka- ja työntekijätiedot ilmoitetaan Verohallintoon?
- Kuinka urakkatietojen ilmoittaminen tehdään Verohallintoon?
- Kuinka työntekijätietojen ilmoittaminen tehdään Verohallintoon?
2.3. Mistä ilmoitettavat tiedot ovat peräisin?
2.4. Mitä tiedät tiedonantovelvollisuuden laiminlyöntimaksusta ja muista
3. TIEDOANTOVELVOLLISUUTEEN LIITTYVÄT HAASTEET
3.1. Onko urakkatietojen ilmoittamisen kanssa ollut ongelmia? Millaisia?
3.2. Onko työntekijätietojen ilmoittamisen kanssa ollut ongelmia? Millaisia?
4. KEHITYSIDEAT
4.1. Kehitysideoita Yrityksen X toimintaan aiheeseen liittyen?
4.2. Miten toivoisit urakkatietojen ilmoittamisen tehostuvan?
4.3. Miten toivoisit työntekijöiden ilmoittamisen tehostuvan?
4.4. Kehitysideoita Verohallinnolle aiheeseen liittyen?
Jouni Juotasniemi Opinnäytetyö Kajaanin ammattikorkeakoulu
Poliisin toimenpiteet harmaan talouden torjumiseksi viranomaisyhteistyössä Kiiski, Mikko 2015 Leppävaara
HUOJUVA TALOUS
Anne Huusko Opinnäytetyö Kajaanin ammattikorkeakoulu
Rikoshyödyn pieneneminen rikosprosessin ai- kana Osanen, Miia 2016 Laurea
ARVONLISÄVERON MARGINAALIVEROTUS- MENETTELY